open-index/open-wikipedia-markdown huggingface dataset:
ଭାରତ ପେଟ୍ରୋଲିୟମ

**ଭାରତ ପେଟ୍ରୋଲିୟମ କର୍ପୋରେଟ ଲିମିଟେଡ଼** (**BPCL**) ଭାରତରେ ରାଜ୍ୟ ମାନଂକରେ  ଅଏଲ ଏବଂ ଗ୍ୟାସଯୋଗାଇ ଥାଏ, କମ୍ପାନୀର ମୁଖ୍ୟ  କାର୍ଯ୍ୟଳୟ  ମୁମ୍ବାଇ, ମହାରାଷ୍ଟ୍ରରେ ଅବସ୍ଥିତ।ଦେଶର ପ୍ରମୁଖ ସହର ମୁମ୍ବାଇ ଓ କୋଚିରେ ରିଫାଇନାରୀ କାର୍ଯ୍ୟ ସମ୍ପାଦନ ହଉଚି।BPCL ୨୦୧୫ରେ ହୋଇଥିବାFortune Global 500 ବିଶ୍ୱ ର୨୮୦ତମ କର୍ପୋରେସନ ସ୍ଥାନରେ ଅଛି।

### ଇତିହାସ
୧୮୮୮ରେ ଶିଳ୍ପକ୍ଷେତ୍ରରେ ବିପୁଳ ଅଗ୍ରତି, ଦକ୍ଷିଣ ଏସିଆ ମାର୍କେଟରେ ବର୍ମା ଅଏଲ କମ୍ପାନୀମୁଖ୍ୟ ଥିଲା।

୧୯୨୮ରେଏସିଆଟିସି ପେଟ୍ରୋଲିୟମ କମ୍ପାନୀ (ଭାରତ)ବର୍ମା ଅଏଲ କମ୍ପାନୀ ସହ ସହଯୋଗ/ଚୁକ୍ତି କରିଥିଲେ।ବର୍ମା କମ୍ପାନୀ ତେଲ ମହଜୁଦ ରଖିଲା ଓ ସବୁ ଆଡ଼େ ବିତରଣ କଲା। ବର୍ମା କମ୍ପାନୀ ମୁଖ୍ୟ କିରୋସିନ ମାର୍କେଟରେ ବିକ୍ରି କଲା। 

୨୪ ଜାନୁୟାରୀ ୧୯୮୬ରେ ବର୍ମା କମ୍ପାନୀ ଭାରତ ସରକାରକୁ   କ୍ଷମତା ଦେଲା  ଭାରତ ରିଫାଇନାରୀ ଲିମିଟେଡ଼ କୁ।  ୦୧ଅଗଷ୍ଟକୁ ତା ନୂଆ ନାମ ଭାରତ ପେଟ୍ରୋଲିୟମ କୋଅପରେସନ ଲିମିଟେଡ଼ ରହିଲା।ଏହା ଭାରତର ପ୍ରଥମ ସ୍ଥାୟୀ ରେଫିଇନାରୀ ବମ୍ବେ ହାଇ।

୨୦୦୩ରେ  Centre for Public Interest Litigation ଅର୍ଜୀକୁ ମାନି  ସୁପ୍ରିମକୋର୍ଟ ବାଧା ଦେଇଥିଲେ ହିନ୍ଦୁସ୍ତାନ ପେଟ୍ରୋଲିୟମ ଏବଂ ଭାରତ ପେଟ୍ରୋଲିୟମକୁ ସରକାରୀ କରଣରୁ ଘରୋଇ କରଣ କରିବାକୁ  ସାଂସଦରେ  ବିନା ବିଲ ଆଗତ କରି।
ଉପଦେଶ ଅନୁସାରେ, ରାଜେନ୍ଦ୍ର ସାଚାର ଏବଂ ପ୍ରଶାନ୍ତ ଭୂଷଣ କହିଥିଲେ,କେବଳ ରାସ୍ତା  କମ୍ପାନୀ ଯଦି ପୁଞ୍ଜି ହ୍ରାସ କରିବା/ବିକ୍ରି କରିବ,କମ୍ପାନୀକୁ ଅଧିନିୟମ ଅନୁସାରେ ଖାରଜ/ରଦ୍ଧ କରାଯିବ ଯାହା ୧୯୭୦ରେ ରାଷ୍ଟ୍ରୀୟକରଣ ହୋଇଥିଲା।
ଫଳାଫଳ ହେଲା କି  ,ସରକାର  ମୁଖ୍ୟ ଯିଏ କି ଦୁଇଟି ଯାକକୁ ବାଧ୍ୟ କରି ଘରୋଇ କରଣ କରି ପାରିବେ।

## କାର୍ଯ୍ୟ ସଂପାଦନ 
ଭାରତ ପେଟ୍ରୋଲିୟମ ରେଫିଇନାରୀ ନିମ୍ନ କାର୍ଯ୍ୟ ସମ୍ପାଦନ :
ମୁମ୍ବାଇ ରିଫାଇନାରୀ : ମୁମ୍ବାଇ, ମହାରାଷ୍ଟ୍ର  ନିକଟରେ ଅବସ୍ଥିତ ।ଏହାର କ୍ଷମତା ୧୨ ଏବଂ nbsp;ମିଲିୟନ ମେଟ୍ରିକ ଟନ ବର୍ଷକୁ । 
* କୋଚି ରିଫାଇନାରୀ : କୋଚି, କେରଳ   ନିକଟରେ ଅବସ୍ଥିତ।ଏହାର କ୍ଷମତା୯.୫ ଏବଂ nbsp; ମିଲିୟନ ମେଟ୍ରିକ ଟନ ପ୍ରତି ବର୍ଷ  ।
* ବୀଣା ରିଫାଇନାରୀ : ବୀଣା  , ସାଗର ଜିଲ୍ଲା, ମଧ୍ୟପ୍ରଦେଶ   ନିକଟରେ ଅବସ୍ଥିତ ।ଏହାର କ୍ଷମତା ୬ ଏବଂ nbsp; ମିଲିୟନ ମେଟ୍ରିକ ଟନ ପ୍ରତି ବର୍ଷ।ଏହାର କାର୍ଯ୍ୟ ସମ୍ପାଦନଭାରତ ଓମାନ ରେଫିଇନାରୀସ୍ ଲିମିଟେଡ଼ଦ୍ୱାରା ପରିଚ ଳିତ ହୁଏ,ଭାରତ ପେଟ୍ରୋଲିୟମ ଏବଂ  ଓମାନ ଅଏଲ କମ୍ପାନୀ ଦୁଇଟି ଯାକ ମିଳିତ ଉଦ୍ୟମରେ କାର୍ଯ୍ୟକାରୀ ହେଲା।
* ନୁମାଲିଗଡ଼ ରିଫାଇନାରୀ : ନୁମାଲିଗଡ଼, ଆସାମ, ଏହାର କ୍ଷମତା୩  ଏବଂ nbsp;ମିଲିୟନ ମେଟ୍ରିକ ଟନ ପ୍ରତି ବର୍ଷ।

### ଆଧାର
ଦୈତାରି ପଣ୍ଡା

**ଦୈତ୍ୟାରି ପଣ୍ଡା** (ଦୈତାରି ପଣ୍ଡା ଭାବେ ମଧ୍ୟ ଜଣା) (ଜନ୍ମ: ୧୯୫୬) ଜଣେ ଯାତ୍ରା କଳାକାର । ସେ ମୁଖ୍ୟତଃ ଖଳନାୟକ ଭୂମିକାରେ ଅଭିନୟ କରନ୍ତି ।  
## ପ୍ରାରମ୍ଭିକ ଜୀବନ ଓ ଶିକ୍ଷା
ଦୈତ୍ୟାରି ବାଲେଶ୍ୱର ଜିଲ୍ଲା ଔପଦା ବ୍ଳକ ଅନ୍ତର୍ଗତ ଦୁଖଣ୍ଡ ଗାଆଁରେ ୧୯୫୬ ମସିହାରେ ଜନ୍ମଗ୍ରହଣ କରିଥିଲେ । ଘରର ଆର୍ଥିକ ଅବସ୍ଥା ଭଲ ନଥିବାରୁ କେବଳ ସପ୍ତମ ଶ୍ରେଣୀଯାଏଁ ପାଠ ପଢ଼ିଥିଲେ ।

## ବୃତ୍ତିଗତ ଜୀବନ 
ଘରର ଆର୍ଥିକ ଅବସ୍ଥା ସୁଧାରିବା ନିମନ୍ତେ ଯଜମାନ ବାପାଙ୍କ ପରି କର୍ମକର୍ମାଣୀ ଓ ଚାଷ କାମ କରିଥିଲେ । କିଛି ଦିନ ନିମନ୍ତେ ସେ କଲିକତାରେ ମଧ୍ୟ କାମ କରିଥିଲେ । ପରେ ନୀଳଚକ୍ର ଅପେରାର ନିତ୍ୟାନନ୍ଦ ପାଢୀଙ୍କ ପରାମର୍ଶରେ ରଘୁନାଥ ପଣ୍ଡାଙ୍କ ପ୍ରଥମେ ଯୋଗଦେଇଥିଲେ । ସେଠାରେ ତାଙ୍କ ଅଭିନୀତ ପ୍ରଥମ ନାଟକ ଥିଲା 'ରୋହିଲା ନବାବ', ଏଥିରେ ସେ ସେନାପତି ଭୂମିକାରେ ଅଭିନୟ କରିଥିଲେ । ସେହିପରି 'ରାମ ରହିମ' ନାଟକରେ ସେ ଆଲି ହୋସେନ ଚରିତ୍ରରେ ଅଭିନୟ କରିଥିଲେ । ଏହା ପରେ ଖଇରାରେ ଜନ୍ମ ନେଇଥିବା ହରଗୌରୀ କଳାନିକେତନରେ ଯୋଗଦେଇ 'କାହ୍ନୁ', 'କଳାପାହାଡ଼' ଓ 'ତଅପୋଈ' ପ୍ରଭୃତି ନାଟକରେ ଅଭିନୟ କରିଥିଲେ । କଳାନିକେତନ ପରେ ସେ ଡୁଙ୍ଗୁରାର 'ଶ୍ରୀଦୁର୍ଗା ଗଣନାଟ୍ୟ', ଚାନ୍ଦୋଳର 'ଅନ୍ନପୂର୍ଣ୍ଣା ଗଣନାଟ୍ୟ', ଶ୍ରୀଦୁର୍ଗା ଅପେରା ତଥା ବିଜୟ କେତନ ମଙ୍ଗରାଜଙ୍କ ଯାତ୍ରାଦଳରେ ଯୋଗଦେଇଥିଲେ । 

## ଅଭିନୟ
ତାଙ୍କ ଅଭିନୀତ *ମୁଦ୍ରା ରାକ୍ଷସ*, *କହଲୋ ବଉଳ କିଏ ତୋ ବର*, *ଶାଗୁଣା ବସିଛି ଡେଣା ମେଲାଇ*ଆଦି ପ୍ରମୁଖ । ତାଙ୍କ ଅଭିନୀତ *ହରି ଓଁ ମୁଁ କେନ୍ଦ୍ରାପଡ଼ା ବାବା* ନାଟକ ଖଣ୍ଡଗିରି ଯାତ୍ରା ମହାସମର-୨୦୧୬ରେ ୧୬ଲକ୍ଷ ଟଙ୍କାର ବ୍ୟବସାୟ କରି ରେକର୍ଡ଼ କରିଥିଲା । ୨୦୧୫ରେ ଲୋକଲୋଚନକୁ ଆସିଥିବା ହିନ୍ଦୁ ଧର୍ମଗୁରୁ ଓ ଯୌନଅପରାଧରେ ଅଭିଯୁକ୍ତ ସାରଥୀ ବାବାଙ୍କ ଜୀବନ ଉପରେ ପର୍ଯ୍ୟବସିତ ଏହି ଯାତ୍ରାରେ ସେ ମୂଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୬ ମସିହାରେ ଦୈତାରି *ମାଇଚିଆ ଗୋଖେଇ ସାହୁ* ନାଟକରେ ଜଣେ କିନ୍ନର ଭୂମିକାରେ ଅଭିନୟ କରି ଆଦୃତ ହୋଇଥିଲେ । ଦୈତାରି କୋଣାର୍କ ଗଣନାଟ୍ୟରେ ସବୁଠାରୁ ଅଧିକ ଦିନ ଧରି ଅଭିନୟ କରିଛନ୍ତି ।

## ଆଧାର
## ଅଧିକ ତଥ୍ୟ
* 
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଅଭିନେତା
ଶ୍ରେଣୀ:ଓଡ଼ିଆ ଯାତ୍ରା ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତା
ପଞ୍ଜାବୀ

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
* ପଞ୍ଜାବୀ ଭାଷା
* ପଞ୍ଜାବୀ ପର୍ବ
* ପଞ୍ଜାବୀ ଚଳଚ୍ଚିତ୍ର (ଭାରତ)
* ପଞ୍ଜାବୀ ଲୋକ
* ପଞ୍ଜାବୀ ଲେଖକ
* ପଞ୍ଜାବୀ କବି
* ପଞ୍ଜାବୀ ଶେଖ
ପାରାସେଟାମୋଲ

**ପାରାସିଟାମଲ**, ଅନ୍ୟ ନାମ **ଆସେଟାମିନୋଫେନ** ବା **ଏପିଏପି**, ଏକ ଔଷଧ ଯାହା ଯନ୍ତ୍ରଣା ଓ ଜ୍ୱର ନିମନ୍ତେ ଦିଆଯାଏ । ଏହା ଅନ୍ୟ ଔଷଧ ସ‌ହ ମିଶ୍ରିତ ଭାବରେ ମଧ୍ୟ ଦିଆଯାଏ ଯେପରିକି ସର୍ଦ୍ଦି ଔଷଧରେ ଥାଏ । ଏହା ପାଟିରେ ଦିଆଯାଏ ବା ମଳଦ୍ୱାରରେ ଭର୍ତ୍ତି କରି ଦିଆଯାଏ: ଶିରାଭ୍ୟନ୍ତରରେ ମଧ୍ୟ ଦିଆଯାଏ ।  ସାଂଘାତିକ ଚର୍ମ ରାସ କ୍ୱଚିତ ହୁଏ । ଯକୃତ ରୋଗ ଥିଲେ ଏହା ଅଳ୍ପ ମାତ୍ରାରେ ଦିଆଯାଏ । ପାରାସେଟାମୋଲ ଏକ ସାମାନ୍ୟ ଯନ୍ତ୍ରଣାନିରୋଧୀ ଶ୍ରେଣୀର ଔଷଧ । ଏହା ଉଲ୍ଲେଖନୀୟ ପ୍ରଦାହନିବାରକ ନ ହୋଇ କିପରି କାମ କରେ ତାହା ସ୍ପଷ୍ଟରୂପେ ଜଣାଯାଇ ନାହିଁ ।

  
ପାରାସିଟାମଲ ସନ ୧୮୭୭ ଖ୍ରୀଷ୍ଟାବ୍ଦରେ ଆବିଷ୍କୃତ ହୋଇଥିଲା । ୟରୋପ ଓ ଯୁକ୍ତରାଷ୍ଟ୍ର ଆମେରିକାରେ ଏହା ଯନ୍ତ୍ରଣା ଓ ଜ୍ୱର ନିମନ୍ତେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ ଉପଲବ୍‌ଧ ହେଲେ ମଧ୍ୟ ଟାଇଲେନଲ ଓ ପାନାଡୋଲ ଭଳି ଅନ୍ୟ ନାମରେ ମିଳେ । ଏକ ଡୋଜର ହୋଲସେଲ ମୂଲ୍ୟ ୦.୦୧ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏକ ଡୋଜର ମୂଲ୍ୟ ୦.୦୪ ଡଲାର । 
## ଆଧାର 
ଶ୍ରେଣୀ:ଔଷଧ
ଫୁରଲିଝରଣ

**ଫୁରଲିଝରଣ** (ଇଂରାଜୀ: Phurlijharan, ) ଓଡ଼ିଶାର କଳାହାଣ୍ଡି ଜିଲ୍ଲାର ସଦରମହକୁମା ଭବାନୀପାଟଣା ପାଖରେ ଥିବା ଏକ ଚିରଝର ଜଳପ୍ରପାତ । ଏହା ୧୬ ମିଟର ଉଚ୍ଚ ଓ ଏହାର ସୂର୍ଯ୍ୟକିରଣ ଯୋଗୁ ସୃଷ୍ଟି ହେଉଥିବା ବହୁରଙ୍ଗୀ ଇନ୍ଦ୍ରଧନୁ ନିମନ୍ତେ ପରିଚିତ । ଏହା ରାଜ୍ୟର ଏକ ଜଣାଶୁଣା ଜଳପ୍ରପାତ ଓ ବଣଭୋଜି ନିମନ୍ତେ ଜଣା ଏକ ପର୍ଯ୍ୟଟନ ସ୍ଥଳୀ । ଏହା କରଳାପାଟ ବନ୍ୟଜନ୍ତୁ ଅଭୟାରଣ୍ୟରେ ଅବସ୍ଥିତ ।
 

## ଆଧାର  
## ବାହାର ଆଧାର 
ଶ୍ରେଣୀ:କଳାହାଣ୍ଡି ଜିଲ୍ଲା
ଶ୍ରେଣୀ:ଓଡ଼ିଶା ପର୍ଯ୍ୟଟନ
ଶ୍ରେଣୀ:ଓଡ଼ିଶାର ଦର୍ଶନୀୟ ସ୍ଥାନ
ଶ୍ରେଣୀ:ଓଡ଼ିଶାରେ ଥିବା ଜଳପ୍ରପାତ
ଆଇବୁପ୍ରୋଫେନ୍

**ଆଇବୁପ୍ରୋଫେନ୍**, ଆସୋବ୍ୟୁଟାଇଲଫିନାଇଲପ୍ରୋପାନିଇକ ଏସିଡରୁ (ଇଂରାଜୀ ଭାଷାରେ **i**so**bu**tyl**phen**yl**pro**panoic acid) ପ୍ରସ୍ତୁତ ଏକ ଅଣସ୍ଟିରଏଡ ପ୍ରଦାହରୋଧୀ ଔଷଧ ଯାହା ଯନ୍ତ୍ରଣା, ଜ୍ୱର ଓ ପ୍ରଦାହ ଭଳି ରୋଗ ନିମନ୍ତେ ଦିଆଯାଏ । ଅପକ୍ୱ ଶିଶୁର ପିଡିଏ (ଇଂରାଜୀ ଭାଷାରେ patent ductus arteriosus) ଥିଲେ ତାହା ନିମନ୍ତେ ଆଇବୁପ୍ରୋଫେନ ବ୍ୟବ‌ହାର କରାଯାଇପାରେ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ । ଏହା ସ୍ୱାଭାବିକ ଭାବେ ଏକ ଘଣ୍ଟା ମଧ୍ୟରେ କାମ କରେ ।  ଏହାର ଅନେକ ବିକ୍ରୟ ନାମ ଅଛି ଯଥା - **ଆଡଭିଲ**, **ମୋଟ୍ରିନ** ଓ **ନୁରୋଫେନ** । ସନ ୧୯୭୪ରେ ଏହା ପ୍ରଥମେ ଇଂଲଣ୍ଡରେ ବିକ୍ରୟ ହୋଇଥିଲା । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ  । ଯୁକ୍ତରାଷ୍ଟ୍ର ଆମେରିକାରେ ଏହାର ପ୍ରତି ଡୋଜ୍‌ର ମୂଲ୍ୟ ୦.୦୫ ଡଲାର ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଔଷଧ
ଜୀବନାନନ୍ଦ ପାଣି

**ଜୀବନାନନ୍ଦ ପାଣି** (୧୩ ମାର୍ଚ୍ଚ ୧୯୩୩ - ୧ ମାର୍ଚ୍ଚ ୧୯୯୮), ଜଣେ ଓଡ଼ିଆ ଗୀତିକବି ତଥା କଥାଚିତ୍ର ଗୀତିକାର ଥିଲେ । ଅନୁବାଦ ସାହିତ୍ୟ କ୍ଷେତ୍ରରେ ମଧ୍ୟ ତାଙ୍କର ପ୍ରବେଶ ରହିଥିଲା ଓ ଏଥିପାଇଁ ସେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ତାଙ୍କରି ଉଦ୍ୟମରେ ବାରିପଦାଠାରେ ଛଉ ନୃତ୍ୟ ତାଲିମ କେନ୍ଦ୍ର ପ୍ରତିଷ୍ଠା କରାଯାଇଥିଲା ।

## ଜୀବନୀ 
ଜୀବନାନନ୍ଦ ୧୯୩୩ ମସିହାରେ ଜନ୍ମଗ୍ରହଣ କରିଥିଲେ । ସେ ଥିଲେ ବିଜ୍ଞାନର ଛାତ୍ର, କିନ୍ତୁ ଭାଷା ସାହିତ୍ୟ କ୍ଷେତ୍ରରେ ତାଙ୍କର ଗଭୀର ଜ୍ଞାନ ରହିଥିଲା । ସେ କବିତା ଲେଖୁଥିଲେ । ତାଙ୍କ ଗୀତିକବିତା ସଂକଳନର ନାମ ଥିଲା "ସେ ଗାଁଆର କିଆଫୁଲ" । ସ୍ପାନିସ କବି "ଫେଡରିକ ଗ୍ରାସିଆ ଲୋରସା"ଙ୍କ କବିତାକୁ ଅନୁବାଦ କରି, ସେ ୧୯୯୭ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ୧୯୫୪ମସିହାରେ ଓଡ଼ିଶା ସରକାରଙ୍କ ଶିକ୍ଷା ବିଭାଗରେ ସେ ନିଜ ଚାକିରି ଜୀବନ ଆରମ୍ଭ କରିଥିଲେ । ୧୯୭୦ମସିହାରେ ସେ ଦିଲ୍ଲୀସ୍ଥିତ "ସଙ୍ଗୀତ ନାଟକ ଏକାଡେମୀ"ରେ ନିଯୁକ୍ତି ପାଇଥିଲେ । ୧୮ବର୍ଷ ସେଠାରେ ଚାକିରି କରି ଅବସର ନେଇଥିଲେ । ଦିଲ୍ଲୀ ରହଣି କାଳରେ, ଛଉ ନାଚର ପ୍ରସାର ପାଇଁ ସେ ଉଦ୍ୟମ କରିଥିଲେ ଓ ବାରିପଦାଠାରେ ବିଧିବଦ୍ଧ ଭାବରେ ଏକ ଛଉ ନୃତ୍ୟ ତାଲିମ କେନ୍ଦ୍ର ପ୍ରତିଷ୍ଠା କରାଇ ପାରିଥିଲେ ।

୧୯୫୦ ଦଶକ ବେଳକୁ ଆକାଶବାଣୀ କଟକର ସ୍ୱୀକୃତିପ୍ରାପ୍ତ ଗୀତିକାର ମର୍ଯ୍ୟଦା ପାଇ ସାରିଥିଲେ । ସେ ଗୀତିକାର ଭାବରେ କାର୍ଯ୍ୟ କରିଥିବା ୧୯୬୭ମସିହାର ଚଳଚ୍ଚିତ୍ର ଅରୁନ୍ଧତୀର ଗୀତ ଗୁଡ଼ିକୁ ଶାନ୍ତନୁ ମହାପାତ୍ର ସୂର ଦେଇଥିଲେ ଓ ଲତା ମଙ୍ଗେସକର, ମହମ୍ମଦ ରଫି ଆଦି କଣ୍ଠଦାନ କରିଥିଲେ ।

୧୯୯୮ ମସିହା ମାର୍ଚ୍ଚ ୧ତାରିଖରେ, ଜୀବନାନନ୍ଦଙ୍କର ମୃତ୍ୟୁ ଘଟିଥିଲା । 

### ଜୀବନାନନ୍ଦଙ୍କ ରଚିତ କିଛି ଚଳଚ୍ଚିତ୍ର ଗୀତ 
* "ମୋ ମନ ବୀଣାର ତାରେ"- ଚଳଚ୍ଚିତ୍ର "ମାଣିକ ଯୋଡି" ୧୯୬୩ (ପଂଚସଖା ପିକ୍ଚର୍ସ) 
* "କୁଆଁର ପୁନେ‍ଇଁ ଜହ୍ନଲୋ"- ଚଳଚ୍ଚିତ୍ର "ମାଣିକ ଯୋଡି" ଚଳଚ୍ଚିତ୍ର ୧୯୬୩ (ପଂଚସଖା ପିକ୍ଚର୍ସ)
* "କେତେ ଯେ ଫୁଲ ମୋ ବନେ" - ଚଳଚ୍ଚିତ୍ର "ଜୀବନ ସାଥୀ"- ଦେବାଶିଷ ପିକ୍ଚର୍ସ ୧୯୬୪ - 
* "ସାଥୀରେ ଏକା ଲାଗେ ଅତି"- ଚଳଚ୍ଚିତ୍ର "ଜୀବନ ସାଥୀ"- ଦେବାଶିଷ ପିକ୍ଚର୍ସ ୧୯୬୪-
* "ମୟୂରୀଗୋ ତୁମ ଆକାଶେ ମୁଁ"- ଚଳଚ୍ଚିତ୍ର ଅରୁନ୍ଧତୀ- କନକପ୍ରଭା ପ୍ରଡକ୍‍ସନ୍‍, ସଂଗୀତ- ଶାନ୍ତନୁ ମହାପାତ୍ର - 

## ରଚନାବଳୀ 
* ସୂର୍ଯ୍ୟ ମୋର ନୁହେଁ ପ୍ରତିଦ୍ୱନ୍ଦ୍ୱୀ
* ସେ ଗାଁର କିଆଫୁଲ
* ରାବଣ ଛାୟା

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ଅନୁବାଦ ପୁରସ୍କାର - ୧୯୯୬ (ସ୍ପାନିସ କବି ଲୋରକାଙ୍କ କବିତାର ଓଡ଼ିଆ ଅନୁବାଦ)
* ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର - ୧୯୯୫-୯୬
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୧୯୯୮ ମୃତ୍ୟୁ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ କଥାଚିତ୍ର ଗୀତିକାର
ଶ୍ରେଣୀ:ଓଡ଼ିଆ ଅନୁବାଦକ
କେଟାମିନ

**Ketamine**, ବିକ୍ରୟ ନାମ **Ketalar** ଏକ ଔଷଧ ଯାହା ନିଶ୍ଚେତକ ଭାବରେ ବ୍ୟବ‌ହୃତ ହୁଏ (anesthesia) । ହୃତ୍‌ପିଣ୍ଡ କ୍ରିୟା, ଶ୍ୱାସକ୍ରିୟା ଓ ଶ୍ୱାସନଳୀ ରିଫ୍ଲେକ୍ସ ସାଧାରଣ ରହେ । ଏହି ଔଷଧର ଇଞ୍ଜେକସନ ଦେଲେ ୫ ମିନିଟ ମଧ୍ୟରେ ଏହାର ପ୍ରଭାବ ଆରମ୍ଭ ହୁଏ ଓ ୨୫ ମିନିଟ ପର୍ଯ୍ୟନ୍ତ ରହେ ।  ସ୍ୱରକର (Larynx) ଅତ ସଙ୍କୋଚନ (spasm) ହୋଇପାରେ ।

ସନ ୧୯୬୨ରେ କେଟାମିନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହା ଏକ ଦୁରୂପ‌ଯୋଗୀ ଔଷଧ (drug of abuse) ନାମରେ ନାମିତ ହୋଇଛି ।

## ଆଧାର 
ଶ୍ରେଣୀ:ଔଷଧ
ଭୁବନେଶ୍ୱର ସେଣ୍ଟ୍ରାଲ (ମଧ୍ୟ) (ବିଧାନ ସଭା ନିର୍ବାଚନ ମଣ୍ଡଳୀ)

**ଭୁବନେଶ୍ୱର ସେଣ୍ଟ୍ରାଲ (ମଧ୍ୟ) (ବିଧାନ ସଭା ନିର୍ବାଚନ ମଣ୍ଡଳୀ)**(କ୍ରମିକ ନମ୍ବର: ୧୧୨) ଓଡ଼ିଶାର ଖୋର୍ଦ୍ଧା ଜିଲ୍ଲାର ଏକ ନିର୍ବାଚନ ମଣ୍ଡଳୀ ।
ଏଥିରେ ୱାର୍ଡନମ୍ବର ୧୬ରୁ ୨୯ ଓ ୩୫ରୁ ୩୭ ଅନ୍ତର୍ଭୁକ୍ତ ।
## ଚୟନ ପ୍ରାର୍ଥୀ 
* ୨୦୧୯ - ଅନନ୍ତ ନାରାୟଣ ଜେନା (ବିଜେଡ଼ି)
* ୨୦୧୪ - ବିଜୟ କୁମାର ମହାନ୍ତି (ବିଜେଡ଼ି)
* ୨୦୦୯ - ବିଜୟ କୁମାର ମହାନ୍ତି (ବିଜେଡ଼ି)

## ୨୦୧୪ ନିର୍ବାଚନ ଫଳାଫଳ
## ଆଧାର 
ଶ୍ରେଣୀ:ଓଡ଼ିଶା
ଅନ୍ତର୍ଜାତୀୟ ମହାକାଶ କେନ୍ଦ୍ର

**ଅନ୍ତର୍ଜାତୀୟ ମହାକାଶ କେନ୍ଦ୍ର** ପୃଥିବୀର ନିକଟତମ କକ୍ଷପଥରେ ଥିବା ବାସଯୋଗ୍ୟ ଏକ କୃତ୍ରିମ ଉପଗ୍ରହ ବା ମହାକାଶ ଯାନ। ପୃଥିବୀ କକ୍ଷପଥରେ ଥିବା ସମସ୍ତ ମନୁଷ୍ୟକୃତ ପଦାର୍ଥ ମଧ୍ୟରେ ଏହା ବୃହତ୍ତମ ଅଟେ। ପୃଥିବୀର ନିକଟତମ କକ୍ଷପଥରେ ଥିବାରୁ ଏହା ପ୍ରାୟତଃ ପୃଥିବୀପୃଷ୍ଠରୁ ଖାଲି ଆଖିରେ ଦେଖାଯାଇଥାଏ। ଏହି ମହାକାଶ କେନ୍ଦ୍ର ଯୁକ୍ତରାଷ୍ଟ୍ର ଆମେରିକା,ରୁଷିଆ,ଜାପାନ,ୟୁରୋପ ଓ କାନାଡାର ମହାକାଶ ଗବେଷଣା ସଂସ୍ଥାମାନଙ୍କର ଏକ ମିଳିତ ଉଦ୍ୟମ।

## ଇତିହାସ
୧୮୬୯ ମସିହାରେ ଜଣେ ଆମେରିକୀୟ ଉପନ୍ୟାସିକଙ୍କ କାହାଣୀରେ ହିଁ ପ୍ରଥମେ ମନୁଷ୍ୟବାସୀ ଏକ ମହାକାଶ ଉପଗ୍ରହ ସମ୍ବନ୍ଧରେ ଉଲ୍ଲେଖ ଅଛି । ପୃଥିବୀପୃଷ୍ଠରୁ ଚନ୍ଦ୍ର ଏବଂ ମଙ୍ଗଳକୁ ଯାତ୍ରା କରିବା ପାଇଁ ମହାକାଶରେ ଚକ୍ର-ସଦୃଶ ଏକ କୃତ୍ରିମ ଉପଗ୍ରହର ଆବଶ୍ୟକତା ସମ୍ବନ୍ଧରେ କହିବାକୁ ଯାଇ ୧୯୨୩ ମସିହାରେ ରୋମାନର ପଦାର୍ଥ ବିଜ୍ଞାନୀ ପ୍ରଥମେ "space station" (ମହାକାଶ କେନ୍ଦ୍ର) ଶବ୍ଦର ପ୍ରୟୋଗ କରିଥିଲେ।୧୯୫୨ ମସିହାରେ ୱେର୍ନର ଭନ ବ୍ରୁଆନ କୋଲିୟର୍ସ ପତ୍ରିକାରେ ମହାକାଶ କେନ୍ଦ୍ର ବିଷୟରେ ନିଜର ତଥ୍ୟ ପ୍ରକାଶ କରିଥିଲେ। ପୃଥିବୀପୃଷ୍ଠରୁ ୧୦୦୦ ମାଇଲ ଊର୍ଦ୍ଧରେ ୨୫୦ ଫୁଟ ପରିଧି ବିଶିଷ୍ଟ ଏକ ମହାକାଶ କେନ୍ଦ୍ରର ସେ ପରିକଳ୍ପନା କରିଥିଲେ। ମହାକାଶକୁ ମନୁଷ୍ୟ ପ୍ରେରଣର ଦଶନ୍ଧି ପରେ ୧୯୭୧ ମସିହାରେ ସୋଭିଏତ ସଂଘ ( ରୁଷିଆ ) ପ୍ରେରଣ କରିଥିଲା ବିଶ୍ୱର ପ୍ରଥମ ମହାକାଶ କେନ୍ଦ୍ର **ସେଲୟୁତ-୧**। ଏହାର ବର୍ଷେ ପରେ ୧୯୭୪ ମସିହାରେ ଯୁକ୍ତରାଷ୍ଟ୍ର ଆମେରିକା ଏହାର ପ୍ରଥମ ମହାକାଶ କେନ୍ଦ୍ର **ସ୍କାଇଲାବ୍**ର ଉତକ୍ଷେପଣ କରିଥିଲା ଓ ପରେ ୩ଜଣ ମହାକାଶବାସୀଙ୍କୁ ପଠାଇଥିଲା। ରୁଷିଆ ନିଜର ମହାକାଶ ଗବେଷଣାକୁ ତ୍ୱରାନିତ କାରିବା ଲକ୍ଷ୍ୟରେ ୧୯୮୬ ମସିହାରେ **ମିର୍** ନାମକ ବୃହତ୍ତର ମହାକାଶ କେନ୍ଦ୍ରର ପ୍ରଥମ ଉପକରଣାଂଶର ଉତକ୍ଷେପଣ କରିଥିଲା। ୧୯୯୮ ମସିହାର ଶେଷ ବେଳକୁ ପ୍ରଥମେ ରୁଷିଆ ଓ ପରେ ଆମେରିକାଦ୍ୱାରା ଅନ୍ତର୍ଜାତୀୟ ମହାକାଶ କେନ୍ଦ୍ରର ଉପକରଣାଂଶ ପ୍ରେରଣ କରାଯାଇଥିଲା। ପରବର୍ତ୍ତୀ ସମୟରେ ଅନ୍ୟ ଉପକରଣାଂଶଗୁଡ଼ିକ ପ୍ରେରଣ କରାଯାଇ ମହାକାଶରେ ସେଗୁଡିକୁ ଯୋଡ଼ା ଯାଇଥିଲା। ୨୦୦୨ ମସିହା ନଭେମ୍ବର ୨ରେ ଏହି ମହାକାଶ କେନ୍ଦ୍ରକୁ ୩ଜଣ ମହାକାଶବାସୀଙ୍କୁ ପଠାଗଲା ଏବଂ ଏହି କେନ୍ଦ୍ର ଏଯାବତ ଅହରହ ଭାବେ ମହାକାଶବାସୀଙ୍କୁ ଆଶ୍ରୟ ଦେଇଆସିଛି।

## ଅଭିଯାନ କାଳକ୍ରମ
* ୨୦ ନଭେମ୍ବର ୧୯୯୮: ରୁଷିଆରଦ୍ୱାରା ନିର୍ମିତ ଅନ୍ତର୍ଜାତୀୟ ମହାକାଶ କେନ୍ଦ୍ରର ପ୍ରଥମ ଉପକରଣାଂଶ **ଜାର୍ୟା**ର ଉତକ୍ଷେପଣ।
* ୪ ଡିସେମ୍ବର ୧୯୯୮: ଆମେରିକା ନିର୍ମିତ ପ୍ରଥମ ଉପକରଣାଂଶ **ୟୁନିଟି**ର ଉତକ୍ଷେପଣ।
* ୨ ନଭେମ୍ବର ୨୦୦୦: **ଏକ୍ସପେଡିଶନ**-୧ ନାମରେ ଏକ ୩ଜଣିଆ ମହାକାଶବାସୀ ଦଳ ସୁଏଜ ରୋକେଟଦ୍ୱାରା ଅନ୍ତର୍ଜାତୀୟ ମହାକାଶ କେନ୍ଦ୍ରରେ ଅବତରଣ।
* ୭ ଫେବୃଆରୀ ୨୦୦୧: ଅନ୍ତର୍ଜାତୀୟ ମହାକାଶ କେନ୍ଦ୍ର ସହ ଯୋଡ଼ାଗଲା ଆମେରିକୀୟ ଗବେଷଣାଗାର ଉପକରଣାଂଶ **ଡେଷ୍ଟିନୀ**।
* ୭ ଫେବୃଆରୀ ୨୦୦୮: ଅନ୍ତର୍ଜାତୀୟ ମହାକାଶ କେନ୍ଦ୍ର ସହ ଯୋଡିହେଲା ୟୁରୋପୀୟ ଗବେଷଣାଗାର ଉପକରଣାଂଶ କଲୋମ୍ବସ।
* ୧୧ ମାର୍ଚ୍ଚ ୨୦୦୮: ଅନ୍ତର୍ଜାତୀୟ ମହାକାଶ କେନ୍ଦ୍ର ସହ ଯୋଡିହେଲା ଜାପାନୀ ଗବେଷଣାଗାର ଉପକରଣାଂଶ କିବୋ।

## ଅଭିଯାନର ଲକ୍ଷ୍ୟ
* ଏହାକୁ ମହାକାଶରେ ପୃଥିବୀର ନିକଟତମ କକ୍ଷପଥରେ ଥିବା ଏକ ଗବେଷଣାଗାର,ପର୍ଯ୍ୟବେକ୍ଷଣାଗାର ଓ କ୍ଷୁଦ୍ର କାରଖାନା ଭାବେ ପରିକଳ୍ପନା କରାଯାଇଥିଲା।
* ଭବିଷ୍ୟତରେ ହେବାକୁ ଥିବା ଚନ୍ଦ୍ର,ମଙ୍ଗଳ ଓ ଅନ୍ୟ ମହାକାଶ ଅଭିଯାନ ପାଇଁ ଏହା ଏକ ଗୁରୁତ୍ତ୍ୱପୂର୍ଣ୍ଣ ଭୂମିକା ଗ୍ରହଣ କରିବାର ଯୋଜନା କରାଯାଇଥିଲା।

ଶ୍ରେଣୀ:କୃତ୍ରିମ ଉପଗ୍ରହ‌‌
ଆଇଭର୍‌ମେକ୍ଟିନ୍

**ଆଇଭର୍‌ମେକ୍ଟିନ୍** ଔଷଧ ଅନେକ ପ୍ରକାରର ପରଜୀବୀ ବିରୁଦ୍ଧରେ କାମ କରେ ।, ନ‌ଦୀ ଅନ୍ଧତ୍ୱ, ସ୍ଟ୍ରଙ୍ଗିଲଏଡିଆସିସ୍ ଗର୍ଭବସ୍ଥାରେ ଏହାର ନିରାପତ୍ତା ସ୍ପଷ୍ଟ ନୁହେଁ, କିନ୍ତୁ ସ୍ତନ୍ୟପାନ ସମୟରେ ଠିକ୍ ଥିବା ଜଣାଯାଏ । ଅମେରୁଦଣ୍ଡୀ ପ୍ରାଣୀଙ୍କ କୋଷିକା ପ୍ରାଚୀରକୁ ସୁଭେଦୀ କରିଦେବା ଫଳରେ ମୃତ୍ୟୁ ହୁଏ । ଏହା ଆଭର୍‌ମେକ୍ଟିନ୍ ଶ୍ରେଣୀର ଔଷଧ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ଗୋଟିଏ କୋର୍ସ ଚିକିତ୍ସା ନିମନ୍ତେ ୦.୧୨ ଆମେରିକୀୟ ଡଲାର ଖର୍ଚ୍ଚ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହା ବାବଦ ୨୫ରୁ ୫୦ ଡଲାର ଖର୍ଚ୍ଚ ହୁଏ । ପଶୁମାନଙ୍କର ହାର୍ଟ‌ୱର୍ମ ପ୍ରତିଷେଧ ଓ ଚିକିତ୍ସା ନିମନ୍ତେ ଏହା ଦିଆଯାଏ ।

## ଆଧାର
ଉତ୍କଳ ସମ୍ମିଳନୀ

**ଉତ୍କଳ ସମ୍ମିଳନୀ** ଏକ ଭାରତୀୟ ସାମାଜିକ ଓ ସାଂସ୍କୃତିକ ଅନୁଷ୍ଠାନ । ଏହା ୧୯୦୩ ମସିହାରେ ମଧୁସୂଦନ ଦାସଙ୍କଦ୍ୱାରା ଓଡ଼ିଶାର ସ୍ଥାପିତ ହୋଇଥିଲା ଓ ବର୍ତ୍ତମାନ ପର୍ଯ୍ୟନ୍ତ ତିଷ୍ଠିରହିଛି ।
 
## ଇତିହାସ
ଉତ୍କଳ ସମ୍ମିଳନୀ ମଧୁସୂଦନ ଦାସଙ୍କଦ୍ୱାରା ସ୍ଥାପିତ ହୋଇଥିଲା । ୧୯୦୩ ମସିହାରେ ଏହାର ପ୍ରଥମ ସଭା ହୋଇଥିଲା ଓ ଏଥିରେ ୬୨ ଜଣ ସ୍ଥାୟୀ ସଦସ୍ୟ ଥିଲେ । ବିଚ୍ଛିନ୍ନ ଓଡ଼ିଶାର ଏକତ୍ରୀକରଣ କରିବା ନିମନ୍ତେ ଅଭିଯାନ କରିବା ଏହି ଅନୁଷ୍ଠାନର ପ୍ରଥମ ଲକ୍ଷ ଥିଲା । 
 
କଟକର ଇଦଗା ପଡିଆରେ ଏହି ସଂସ୍ଥାର ପ୍ରଥମ ସମ୍ମିଳନୀ ହୋଇଥିଲା । ଏହାର ପ୍ରଥମ ଅଧିବେଶନରେ ସ୍ୱତନ୍ତ୍ର ଓଡ଼ିଶା ପ୍ରଦେଶ ଗଠନ ଏହାର ଲକ୍ଷ୍ୟ ବୋଲି ଗୃହୀତ ହୋଇଥିଲା । ୧୯୨୦ ମସିହାରେ ଚକ୍ରଧରପୁର ସମ୍ମିଳନୀରେ ଭାରତୀୟ ଜାତୀୟ କଂଗ୍ରେସଦ୍ୱାରା ସଦ୍ୟ ଆହୁତ ଅସ‌ହ‌ଯୋଗ ଆନ୍ଦୋଳନରେ ଯୋଗ ଦେବାକୁ ସ୍ଥିର କରାଗଲା । ୨୦୦୨ ମସିହାରେ ଏହି ସଭାରେ ନୂତନ ସଭାପତି ଭାବରେ ବସନ୍ତ କୁମାର ପାଣିଗ୍ରାହୀ ନିର୍ବାଚିତ ହୋଇଥିଲେ । ବର୍ତ୍ତମାନ (ଅର୍ଥାତ୍ ୨୯-୦୪-୨୦୧୮ରେ ହୋଇଥିବା ନିର୍ବାଚନ ପରେ) ପ୍ରସନ୍ନ କୁମାର ନନ୍ଦ ଉତ୍କଳ ସମ୍ମିଳନୀର ସଭାପତି ଓ ଡାକ୍ତର ରବି ରଂଜନ ସାହୁ ସାଧାରଣ ସମ୍ପାଦକ ଭାବେ କାର୍ଯ୍ୟ କରୁଛନ୍ତି ।
 
ଉତ୍କଳ ସମ୍ମିଳନୀ ସନ ୨୦୧୦ରେ ଓଡ଼ିଆ ଭାଷାକୁ ଶାସ୍ତ୍ରୀୟ ଭାଷାର ମାନ୍ୟତା ଦେବା ନିମନ୍ତେ ଭାରତ ସରକାରଙ୍କୁ ଅନୁରୋଧ କରିଥିଲେ ଓଡ଼ିଶା ବାହାରେ ଥିବା ଓଡ଼ିଶାବାସୀଙ୍କ ସୁବିଧା ସୁଯୋଗ ପାଇଁ ଉପ‌ଯୁକ୍ତ ପଦକ୍ଷେପ ନେବାକୁ ଅନୁରୋଗ କରିଥିଲେ । ଅତୀତର ଇଂରାଜୀ ଭାଷାରେ ଲେଖାଥିବା "Orissa" ନାମକୁ ବଦଳାଇ "Odisha" କରିବାରେ ଏହି ସଂସ୍ଥା ମୁଖ୍ୟ ଭୂମିକା ନିର୍ବାହ କରିଥିଲା ଓ ସନ ୨୦୧୦ରେ ଆନ୍ଧ୍ର ପ୍ରଦେଶର ପୋଲାଭରମ୍ ପ୍ରକଳ୍ପକୁ ବିରୋଧ କରିଥିଲା ।
## ଉତ୍କଳ ସମ୍ମିଳନୀ ମୁଖ୍ୟ କାର୍ଯ୍ୟାଳୟ
ଉତ୍କଳ ସମ୍ମିଳନୀର ମୁଖ୍ୟ କାର୍ଯ୍ୟାଳୟ ଓଡ଼ିଶା ରାଜଧାନୀ ଭୁବନେଶ୍ୱରରେ ଅବସ୍ଥିତ । ବର୍ତ୍ତମାନ ଏହା ଗଙ୍ଗ ନଗର, ୟୁନିଟ୍-୬ ସ୍ଥିତ ଆଇ.ଭି.ଆର୍.- ୩୨୭ ଗୃହରେ କାର୍ଯ୍ୟ କରୁଛି ।

## ଉତ୍କଳ ସମ୍ମିଳନୀ ଅଧିବେଶନ
## ଟୀକା
## ଆଧାର
## ବାହାର ଲିଙ୍କ 
* Utkal Sammilani (1903-1936): Vol 1

ଶ୍ରେଣୀ:ଭାରତୀୟ ସଂସ୍ଥା
ରୁକ୍ମଣୀ ଦେବୀ ଔଣ୍ଡଳେ

**ରୁକ୍ମଣୀ ଦେବୀ ଔଣ୍ଡଳେ** (୨୯ ଫେବୃଆରୀ ୧୯୦୪ - ୨୪ ଫେବୃଆରୀ ୧୯୮୬) ଜଣେ ଭାରତୀୟ ଥିଓସଫିଷ୍ଟ, ନର୍ତ୍ତକୀ ଓ ଭାରତନାଟ୍ୟମ ନୃତ୍ୟସଂଯୋଜିକା ଓ ପ୍ରାଣୀ ଅଧିକାର ଓ କଲ୍ୟାଣ କର୍ମୀ ଥିଲେ ।

ସେ ମୂଳ "ସାଧିର" ଶୈଳୀରୁ ବାହାରି ଭାରତନାଟ୍ୟମର ସର୍ବାଧିକ ପୁନର୍ଜାଗରଣବାଦୀ ଭାବେ ଜଣା । ସାଧିର ଶୈଳୀ ମନ୍ଦିର ନର୍ତ୍ତକୀ ଦେବଦାସୀଙ୍କ ଭିତରେ ପ୍ରଚଳିତ ଥିଲା । ସେ ବିଭିନ୍ନ ଭାରତୀୟ ପାରମ୍ପାରିକ କଳା ଓ ଶିଳ୍ପର ପୁନରୁତ୍ଥାନ ପାଇଁ କାମ କରିଥିଲେ ।

ନିଜେ ଉଚ୍ଚ ଜାତିର ହୋଇ ମଧ୍ୟ ସେ ସମକାଳୀନ ୧୯୨୦ ଦଶକର ସମାଜରେ ନୀଚ ଜାତିଦ୍ୱାରା ପରିବେଷିତ ଓ ନୀଚ ନାଚ ଭାବେ ଗଣା ହେଉଥିବା ଭାରତନାଟ୍ୟମକୁ ପେସା ଭାବେ ଆଦରିଥିଲେ । ସେ ନାଚର ସୌନ୍ଦର୍ଯ୍ୟ ଓ ଐଶ୍ୱରୀକ ମାନକୁ ଚିହ୍ନି ସେ ନାଚଟି ଶିଖିବା ସହିତ ଅତ୍ୟଧିକ ସାଧାରଣ ଧାରଣା ସତ୍ତ୍ୱେ ମଧ୍ୟ ମଞ୍ଚରେ ପରିବେଷଣ କରୁଥିଲେ ।

ରୁକ୍ମଣୀ ଦେବୀ ଇଣ୍ଡିଆ ଟୁଡ଼େର "ଭାରତକୁ ଗଢ଼ିଥିବା ୧୦୦ ଜଣଙ୍କ ତାଲିକା"ରେ ସ୍ଥାନ ପାଇଥିଲେ । ସେ ୧୯୫୬ରେ ପଦ୍ମ ଭୂଷଣ ସମ୍ମାନରେ ଓ ୧୯୬୭ ସଙ୍ଗୀତ ନାଟକ ଏକାଡେମୀ ଫେଲୋସିପରେ ସମ୍ମାନୀତ ହୋଇଥିଲେ ।

## ଜୀବନୀ 
### ପ୍ରାରମ୍ଭିକ ଜୀବନ ଓ ବିବାହ 
ରୁକ୍ମଣୀ ଦେବୀ ୧୯୦୪ ମସିହା ଫେବୃଆରୀ ୨୯ ତାରିଖରେ ମଦୁରାଇର ଏକ ବ୍ରାହ୍ମଣ ଘରେ ଜନ୍ମ ନେଇଥିଲେ । ତାଙ୍କ ପିତା ନୀଳକଣ୍ଠ ଶାସ୍ତ୍ରୀ ଜଣେ ଇଞ୍ଜିନିୟର ଭାବେ ପବ୍ଲିକ ୱର୍କସ ଡିପାର୍ଟମେଣ୍ଟରେ କାମ କରିବା ସହ ଜଣେ ଶିକ୍ଷାବିଦ ଥିଲେ । ତାଙ୍କ ମାତା ସେସାମାଲ ଜଣେ ସଙ୍ଗୀତ ପ୍ରେମୀ ଥିଲେ । ଶାସ୍ତ୍ରୀଙ୍କ ଚାକିରିରେ ବଦଳି ଅଧିକ ଥିବାରୁ ତାଙ୍କ ଘରେ ସଭିଏଁଁ ଅଧିକ ସ୍ଥାନରେ ରହିଥିଲେ । ସେ ୧୯୦୧ ମସିହାରେ ଥିଓସୋଫିକାଲ ସୋସାଇଟି ସଙ୍ଗେ ପରିଚିତ ହୋଇଥିଲେ । ଆନ୍ନି ବେସାନ୍ତଙ୍କ ଦ୍ୱାରା ପରିଚାଳିତ ଥିଓସୋଫିକାଲ ଆନ୍ଦୋଳନ ଦ୍ୱାରା ଅନୁପ୍ରାଣୀତ ହୋଇ ଶାସ୍ତ୍ରୀ ଚେନ୍ନାଇର ଆଡୟାରକୁ ସ୍ଥାନାନ୍ତରିତ ହୋଇଥିଲେ । ସେଠାରେ ସେ ଥିଓସୋଫିକାଲ ସୋସାଇଟି ଅଫ ଆଡୟାରଠାରେ ଘର ତୋଳାଇ ବସବାସ କଲେ । ସେଠାରେ ଅଳ୍ପବୟସା ରୁକ୍ମଣୀ ଥିଓସୋଫିକାଲ ଚିନ୍ତାଧାରା ଓ ନୂଆ ଭାବନା, ସଂସ୍କୃତି, ମଞ୍ଚ ଅଭିନୟ, ସଙ୍ଗୀତ ଓ ନାଚ ସହ ପରିଚିତ ହେଲେ ।ସେଠାରେ ସେ ବ୍ରିଟିଶ ଥିଓସୋଫିଷ୍ଟ ଜର୍ଜ ଔଣ୍ଡଳେଙ୍କ ସହ ପରିଚିତ ହେଲେ । ଜର୍ଜ ଆନି ବେସାନ୍ତଙ୍କ ଜଣେ ପାଖ ସହକର୍ମୀ ଥିଲେ ଓ ପରେ ବାରଣାସୀର କେନ୍ଦ୍ରୀୟ ହିନ୍ଦୁ ମହାବିଦ୍ୟାଳୟର ଅଧ୍ୟକ୍ଷ ଭାବେ ଯୋଗଦେଇଥିଲେ । ରୁକ୍ମଣୀ ଦେବୀ ଜର୍ଜ ଔଣ୍ଡଳେଙ୍କୁ ବିବାହ କରିଥିଲେ ।

## ଆଧାର 
## ଅଧିକ ପଠନ 
* *Art and culture in Indian life*. Kerala University Press, Trivandrum 1975
* Sarada, S.: *Kalakshetra-Rukmini Devi, reminiscences*. Kala Mandir Trust, Madras 1985
* *India’s 50 Most Illustrious Women* by Indra Gupta. Icon Publications, 2003. .
* *Selections, Some selected speeches & writings of Rukmini Devi Arundale*. Kalakshetra Foundation, Chennai 2003.
* Rukmini Devi Arundale: Birth Centenary Volume, edited by Shakuntala Ramani. *Chennai, Kalakshetra Foundation, 2003*,
* Kalakshetra Foundation (Hrsg.): *Shraddanjali, brief pen portraits of a galaxy of great people who laid the foundations of Kalakshetra*. Kalakshetra Foundation, Chennai 2004
* Photo Biography of Rukmini Devi, Sunil Kothari. *Chennai, The Kalakshetra Foundation, 2004*.
* Meduri, Avanthi (Hrsg.): *Rukmini Devi Arundale (1904-1986), A Visionary Architect of Indian Culture and the Performing Arts*. Motilal Banarsidass, Delhi 2005; .
* Samson, Leela (2010). *Rukmini Devi: A Life*, Delhi: Penguin Books, India, 

## ବାହାର ଲିଙ୍କ 
* Official website of Kalakshetra 
* Photograph of Rukmini Devi 
* Trans-national biography of Rukmini Devi
* Rukmini Devi and Kalakshetra
* http://www.crossart.com.au/index.php/Archive/axel-poignant-photographer-the-early-years-1929-1942.html 
ଶ୍ରେଣୀ:୧୯୦୪ ଜନ୍ମ
ଶ୍ରେଣୀ:୧୯୮୬ ମୃତ୍ୟୁ
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
କୁଇନାଇନ୍

**କୁଇନାଇନ୍** ଔଷଧ ମ୍ୟଲେରିଆ ରୋଗର ଚିକିତ୍ସା ଓ ପ୍ରତିଷେଧ ନିମନ୍ତେ ବ୍ୟବ‌ହାର କରାଯାଏ ତ‌ଥା ବାବେସିଓସିସ୍ (babesiosis) ରୋଗ ଚିକିତ୍ସା ନିମନ୍ତେ ଦିଆଯାଏ । ପ୍ଲାଜମୋଡିଅମ୍ ଫାଲସିପେରମ୍ ଯୋଗୁ ହେଉଥିବା ମ୍ୟାଲେରିଆ ଯଦି କ୍ଲୋରୋକୁଇନ ପ୍ରତିରୋଧୀ ଥାଏ ଓ ଆର୍ଟେସୁନେଟ ନ ମିଳିଲେ କୁଇନାଇନ୍ ଦିଆଯାଏ । ରେସ୍ଟଲେସ ଲେଗ୍ସ ସିଣ୍ଡ୍ରୋମ ରୋଗରେ ଏହା ବ୍ୟବ‌ହୃତ ହେଉଥିଲେ ମଧ୍ୟ ଏହା ଦେବାକୁ ସୁପାରିସ କରାଯାଏ ନାହିଁ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ । କୁଇନାଇନ୍ ପ୍ରତିରୋଧୀ ମ୍ୟଲେରିଆ ମଧ୍ୟ ପୃଥିବୀରେ କେତେକ ସ୍ଥାନରେ ଦେଖାଯାଏ । ପ୍ରାୟ ସନ ୧୬୩୨ ପରଠାରୁ ମ୍ୟଲେରିଆ ଚିକିତ୍ସା ନିମନ୍ତେ ଏହି ଗଛ ଛାଲି ବ୍ୟବ‌ହାର କରାଯାଉଛି ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏକ କୋର୍ସ କୁଇନାଇନ୍‌ର ହୋଲସେଲ ମୂଲ୍ୟ ପ୍ରାୟ ୧.୭୦ରୁ ୩.୪୦ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ସର ମୂଲ୍ୟ ପ୍ରାୟ ୨୫୦ ଡଲାର । 

## ଆଧାର 
ଶ୍ରେଣୀ:ଔଷଧ
ମମତାମୟୀ ଚୌଧୁରୀ

**ମମତାମୟୀ ଚୌଧୁରୀ** (ଜନ୍ମ: ୧ ଅକ୍ଟୋବର ୧୯୬୯) ଜଣେ ଓଡ଼ିଆ ସାହିତ୍ୟିକା । ତାଙ୍କ କବିତା, ଗଳ୍ପ ଓ ଉପନ୍ୟାସ ଆଦି ରଚନାରେ ପ୍ରଧାନତଃ ନାରୀମାନଙ୍କ ବେଦନା ତଥା ସଙ୍ଘର୍ଷ ବର୍ଣ୍ଣିତ । ତାଙ୍କ ଉଲ୍ଲେଖନୀୟ ରଚନାବଳୀ ମଧ୍ୟରେ “*ଛିନ୍ନମସ୍ତା*”, “*ବଜାର*”, “*ଶତାବ୍ଦୀର ନୀଳପକ୍ଷୀ*”, “*ଅର୍ଦ୍ଧେକ ଜୀବନ*”, “*ଧୂଆଁର ଜ୍ୟାମିତି*”, “*ଈଶ୍ୱରୀ*”, “*ଦିଗ୍‌ବଳୟ ଏଠି ନୁହେଁ*”, “*ସାରାଂଶ*” ଓ “*ବୈଶ୍ରବଣୀ*” ଆଦି ଅନ୍ୟତମ । ୨୦୧୦ ମସିହାରେ ତାଙ୍କର *ବୈଶ୍ରବଣୀ* ଉପନ୍ୟାସ ପୁସ୍ତକ ନିମନ୍ତେ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ତାଙ୍କର ସାହିତ୍ୟ ରଚନା ନିମନ୍ତେ ସେ ଭୁବନେଶ୍ୱର ପୁସ୍ତକମେଳା ପୁରସ୍କାର, ଅଦ୍ୱୈତ କଥା ପୁରସ୍କାର, ଟାଇମପାସ୍ ବୁକର୍‍ ସମ୍ମାନ, କଳିଙ୍ଗପ୍ରଭା କବିତା ସମ୍ମାନ, ଅମୃତାୟନ ସମ୍ମାନ ଆଦିରେ ମଧ୍ୟ ସମ୍ମାନୀତ ।

## ଜୀବନୀ 
ମମତାମୟୀ ଚୌଧୁରୀ ଓଡ଼ିଶାର ରାଜଧାନୀ ଭୁବନେଶ୍ୱରଠାରେ ୧୯୬୯ ମସିହା ଅକ୍ଟୋବର ୧ ତାରିଖରେ ମାତା ପାର୍ବତୀ ଦେବୀ ଓ ପିତା ଦୀନବନ୍ଧୁ ଚୌଧୁରୀଙ୍କ ଐରସ୍ୟରୁ ଜନ୍ମଗ୍ରହଣ କରିଥିଲେ । ସେ ଅର୍ଥନୀତିରେ ସ୍ନାତକୋତ୍ତର ପଠନ କଲାପରେ ଅଧ୍ୟାପିକା ଭାବେ ନିଜ ବୃତ୍ତିଗତ ଜୀବନ ଆରମ୍ଭ କରିଥିଲେ । 

## ସମ୍ମାନ ଓ ପୁରସ୍କାର 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୦ (*ବୈଶ୍ରାବଣୀ* ପାଇଁ)
* ଟାଇମପାସ ବୁକର ପୁରସ୍କାର - ୨୦୦୯ (*ବଜାର* ପାଇଁ)

## ଆଧାର 
ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଔପନ୍ୟାସିକ‎
ଗୋବିନ୍ଦ ଚନ୍ଦ୍ର ଉଦ୍‌ଗାତା

**ଗୋବିନ୍ଦ ଚନ୍ଦ୍ର ଉଦ୍‌ଗାତା**, (ଜନ୍ମ: ୪ ମାର୍ଚ୍ଚ ୧୯୨୦) ଜଣେ ଓଡ଼ିଆ ସାହିତ୍ୟିକ ଓ ସମ୍ପାଦକ । ବୃତ୍ତିରେ ଶିକ୍ଷାବିତ ଗୋବିନ୍ଦ ଚନ୍ଦ୍ର, କବିତା, ପ୍ରବନ୍ଧ, ନାଟକ ଓ ଅନୁବାଦ ଆଦି ସାହିତ୍ୟର ବହୁ ବିଭାଗରେ ଲେଖନି ଚାଳନା କରିଛନ୍ତି । ସେ ଉଭୟ ରାଜ୍ୟ ଓ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନିତ ।

## ବ୍ୟକ୍ତିଗତ ଜୀବନ 
ଗୋବିନ୍ଦ୍ର ଚନ୍ଦ୍ର ୧୯୨୦ ମସିହା ମାର୍ଚ୍ଚ ୪ ତାରିଖରେ ବଲାଙ୍ଗୀର ଜିଲ୍ଲାର ଟିକରପଡାଠାରେ ଜନ୍ମଗ୍ରହଣ କରିଥିଲେ । ପାରିବାରିକ ଅସୁବିଧା ଯୋଗୁ ସେ ବିଧିବଦ୍ଧଭାବେ ମହାବିଦ୍ୟାଳୟରେ ଅଧ୍ୟୟନ ନକରି, ଘରୋଇ ଭାବରେ ପାଠ ପଢ଼ି ସ୍ନାତକ ହୋଇଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ଓଡ଼ିଆ ଭାଷା ସାହିତ୍ୟରେ ସ୍ନାତକୋତ୍ତର ପରୀକ୍ଷାରେ ପ୍ରଥମ ସ୍ଥାନ ଅଧିକାର କରି ସ୍ୱର୍ଣ୍ଣ ପଦକ ଲାଭ କରିଛନ୍ତି । ସେ ସଂସ୍କୃତରେ ମଧ୍ୟ ନାଗପୁର ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଲାଭ କରିଛନ୍ତି । ବିଦ୍ୟାଳୟ ଶିକ୍ଷକ ଭାବରେ ସେ ନିଜ କର୍ମମୟ ଜୀବନ ଆରମ୍ଭ କରି, ପରବର୍ତ୍ତୀ ସମୟରେ ମହାବିଦ୍ୟାଳୟରେ ଅଧ୍ୟାପନା କରିଥିଲେ ।  
## ସାହିତ୍ୟିକ ଜୀବନ 
ସପ୍ତମ ଶ୍ରେଣୀରେ ପଢୁଥିବା ସମୟରେ "ମଞ୍ଜରୀ" ନାମକ ହାତଲେଖା ପତ୍ରିକା ସମ୍ପାଦନାରୁ ଗୋବିନ୍ଦ ଚନ୍ଦ୍ରଙ୍କ ସାହିତ୍ୟ ସର୍ଜନା ଆରମ୍ଭ ହୋଇଥିଲା । ପରବର୍ତ୍ତୀ ସମୟରେ ସେ ପତ୍ରିକା ସମ୍ପାଦନା ସହିତ, ମୌଳିକ ସାହିତ୍ୟ ରଚନା ମଧ୍ୟ କରିଥିଲେ ।
### ସମ୍ପାଦନା 
* ଚତ୍ତୁରଙ୍ଗ
* ଦ ରାଭେନସାଭିଆନ୍
* ଶାଶ୍ୱତୀ
* ସପ୍ତର୍ଷି
* ହୀରାଖଣ୍ଡ
### ଅନ୍ୟାନ୍ୟ 
* କାବ୍ୟଶିଳ୍ପୀ ଗଙ୍ଗାଧର
* ରମାକାନ୍ତ ରଥଙ୍କ କବିତା ସଂକଳନ ଶ୍ରୀରାଧାର ସଂସ୍କୃତ ଅନୁବାଦ
* ଅଳଙ୍କାର ପ୍ରସଙ୍ଗ
* ମାଘ କବି (ଚନ୍ଦ୍ରିକା ପ୍ରସାଦ ଶୁକ୍ଳଙ୍କ ହିନ୍ଦୀ ପୁସ୍ତକର ଓଡ଼ିଆ ଅନୁବାଦ)

## ସମ୍ମାନ ଓ ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର - ୧୯୯୪ (କାବ୍ୟଶିଳ୍ପୀ ଗଙ୍ଗାଧର ପୁସ୍ତକ ପାଇଁ) 
* ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୧୯୮୦ (ଅଳଙ୍କାର ପ୍ରସଙ୍ଗ ପାଇଁ)
 
## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଆମସ ସଟନ

**ଆମସ ସଟନ** (୧୮୦୨ ସେଭେନୋକ (Sevenoaks) କେଣ୍ଟରେ&ndash; ୧୭ ଅଗଷ୍ଟ ୧୮୫୪ କଟକ, ଓଡ଼ିଶାରେ) ଜଣେ ଇଂରେଜ ଜେନେରାଲ ବାପ୍ଟିଷ୍ଟ ମିଶନାରୀ ଥିଲେ ଯିଏ ହିମ୍ନ ଲେଖକ ଥିଲେ ।

ସେ ଓଡ଼ିଆ ଭାଷାରେ ପ୍ରଥମ ଇଂରାଜୀ ବ୍ୟାକରଣ ୧୮୩୧ ମସିହାରେ ଲେଖିଥିଲେ, ସନ ୧୮୩୯ରେ ଇତିହାସ, ଓ ସନ ୧୮୪୦ରେ ଭୂଗୋଳ, ତା ପରେ ସନ ୧୮୪୧-୪୩ରେ ପ୍ରଥମ ଓଡ଼ିଆ ବ୍ୟାକରଣ ଲେଖିଥିଲେ, ଓ ଓଡ଼ିଆ ଭାଷାରେ ବାଇବେଲ ଅନୁବାଦ କରିଥିଲେ । 

ସେ ଗୋଟିଏ ଭଜନର ସ୍ୱର ସଂଯୋଜନା କରିଥିଲେ ଯାହା ଅଲ୍ଡ ଲାଙ୍ଗ ସାଇନେ: ହେଲ, ସୁଇଟେସ୍ଟ, ଡିଅରେସ୍ଟ ଟାଇ ("Auld Lang Syne": "Hail, sweetest, dearest tie.") ସ୍ୱରରେ ଗାଇବା ନିମନ୍ତେ ଲେଖାଥିଲା । ସେ ସନ ୧୮୩୫ରେ *ମିଶନ ଟୁ ଓଡ଼ିଶାର ଇତିହାସ:ଜଗନ୍ନାଥ ମନ୍ଦିର ସ୍ଥଳ* ବିଷୟରେ ଲେଖିଥିଲେ । 

## ଜୀବନୀ 
ଆମସ ସଟନ‌ଙ୍କୁ ୨୧ ବର୍ଷ ବୟସ ହୋଇଥିଲା ବେଳେ ଜେନେରାଲ ବାପଟିସ୍ଟ ଫରେନ ମିଶନାରୀ ସୋସାଇଟି ତାଙ୍କୁ  ମିଶନାରୀ ସେବା ନିମନ୍ତେ ନିଯୁକ୍ତ କଲା । ଡର୍ବିରେ ଥିବା କନେକସନର ମିଶନାରୀ ସୋସାଇଟିରେ ତାଙ୍କୁ ଏହି ପଦବୀ ନିମନ୍ତେ ଶିକ୍ଷା ଦିଆଯାଇଥିଲା । ହୋମ ମିନିସ୍ଟ୍ରିରେ କିଛି ଦିନ କାମ କଲାପରେ ବାପଟିସ୍ଟ ମିଶନାରୀ ସୋସାଇଟି ସନ ୧୮୨୪ରେ ତାଙ୍କୁ ମିଶନାରୀ ଭାବରେ ଭାରତ ପଠାଇଲେ, ଏହାର ଦୁଇ ବର୍ଷ ପୂର୍ବରୁ ପ୍ରଥମ ଦୁଇ ବାପଟିସ୍ଟ ଉଇଲିୟମ ବାମ୍ପଟନ ଓ ଜେମସ୍ ପେଗ ଓଡ଼ିଶା ଆସିଥିଲେ । ପତ୍ନୀ ଚାରଲୋଟ ସଟନ‌ଙ୍କ ସ‌ହିତ ସେ ଜାହାଜରେ କଲିକତା ଆସିଲେ ଓ ପରେ କଟକରେ ୧୧ ମାର୍ଚ୍ଚ ୧୮୨୫ତାରିଖ ଦିନ ମିଶନାରୀ କାମରେ ଯୋଗଦାନ କଲେ । ସେଠାରେ ପ‌ହଞ୍ଚିବାର ପରେ ପରେ ତାଙ୍କ ପତ୍ନୀଙ୍କର ଦେହାନ୍ତ ହେଲା ଓଡ଼ିଶାର ପୁରୀରେ; ପରେ ଜଣେ ଆମେରିକୀୟ ବାପଟିସ୍ଟ ମିଶନାରୀଙ୍କ ବିଧବା ଜେମ୍ସ କୋଲମ୍ୟାନଙ୍କୁ ସେ ଦ୍ୱିତୀୟ ବିବାହ କରିଥିଲେ ।

### ମିଶନାରୀ କାମ 
## ଆଧାର 
ଶ୍ରେଣୀ:୧୮୦୨ ଜନ୍ମ
ଶ୍ରେଣୀ:୧୮୫୪ ମୃତ୍ୟୁ
ଶ୍ରେଣୀ:ଓଡ଼ିଆ ସାହିତ୍ୟିକ
କୃଷ୍ଣ ଚନ୍ଦ୍ର ଭୂୟାଁ

**କୃଷ୍ଣ ଚନ୍ଦ୍ର ଭୂୟାଁ**, କଲିକତାରେ ଅବସ୍ଥାପିତ ଜଣେ ଓଡ଼ିଆ ଅଧ୍ୟାପକ, ଗବେଷକ ଏବଂ ସମାଲୋଚକ । "କଳିଙ୍ଗ ଯୁଦ୍ଧ" ସମ୍ପର୍କରେ ସେ ଗବେଷଣା କରି, ବହୁ ତଥ୍ୟକୁ ଆଗକୁ ଆଣି ପାରିଛନ୍ତି ।

କୃଷ୍ଣ ଚନ୍ଦ୍ର, ୧୯୪୧ ମସିହା ଫେବୃୟାରୀ ୩ତାରିଖରେ ଯାଜପୁର ଜିଲ୍ଲାର ରାଉତସାହି ଗ୍ରାମରେ ଜନ୍ମଗ୍ରହଣ କରିଥିଲେ । ପଶ୍ଚିମବଙ୍ଗର ବିଭିନ୍ନ ସ୍ଥାନରେ ତାଙ୍କ ଛାତ୍ର ଜୀବନ ଓ ଅଧ୍ୟାପକ ଜୀବନ ଅତିବାହିତ ହୋଇଛି । ଛାତ୍ରଜୀବନରୁ ସେ ପଶ୍ଚିମବଙ୍ଗର ଓଡ଼ିଆ ଶ୍ରମିକମାନଙ୍କ ସଂସ୍ପର୍ଶରେ ଆସିଛନ୍ତି ଓ ସେମାନଙ୍କ ସହ ସାଂସ୍କୃତିକ ତଥା ସାଙ୍ଗଠନିକ ସ୍ଥରରେ ଜଡ଼ିତ ରହିଛନ୍ତି । କଲିକତାର ଉତ୍କଳ ଭବନ ନିକଟରେ ଉତ୍କଳମଣି ଗୋପବନ୍ଧୁ ଦାସଙ୍କ ପୂର୍ଣ୍ଣାବୟବ ପ୍ରତିମୂର୍ତ୍ତୀ ପ୍ରତିଷ୍ଠା ତଥା ପଣ୍ଡିତ ନୀଳକଣ୍ଠ ଦାସଙ୍କ ପ୍ରତିମୂର୍ତ୍ତୀ ପ୍ରତିଷ୍ଠା କରାଇବରେ ତାଙ୍କର ଭୂମିକା ରହିଛି । ଏହା ବ୍ୟତିତ, କଲିକତାର ବହୁ ଓଡ଼ିଆ ଅନୁଷ୍ଠାନ ସହ ସେ ଜଡ଼ିତ ।

## ରଚନାବଳୀ 
ଓଡ଼ିଆ ଭାଷା ଅଧ୍ୟାପନା ସାଙ୍ଗକୁ ସାହିତ୍ୟ ସର୍ଜନାରେ ମନୋନିବେଷ କରିଛନ୍ତି । ୧୯୬୦ ମସିହାରେ ଦୈନିକ "କଳିଙ୍ଗ" ପତ୍ରିକାର ରବିବାର ସାହିତ୍ୟ ପୃଷ୍ଠାରେ ତାଙ୍କର ପ୍ରଥମ ପ୍ରବନ୍ଧ ସ୍ଥାନ ପାଇଥିଲା । ପ୍ରବନ୍ଧର ଶିର୍ଷକ ଥିଲା "ଭାରତରେ ଜନ୍ମ ବୃଦ୍ଧି ସମସ୍ୟା" । ପରବର୍ତ୍ତୀ ସମୟରେ ତାଙ୍କର ବହୁ ଗବେଷଣା ଓ ସମାଲୋଚନାଧର୍ମୀ ପୁସ୍ତକ ପ୍ରକାଶ ପାଇଛି ।
### ରଚନାବଳୀ
* ଓଡ଼ିଆ ଲେଖକ ପରିଚୟ
* ବୁଦ୍ଧମ୍ ଶରଣମ୍ ଗଚ୍ଛାମି
* ଉନବିଂଶ ଶତାବ୍ଦୀର କଲିକତାରେ ଓଡ଼ିଆ
* କଲିକତାରେ ଓଡ଼ିଆ ଶ୍ରମିକ ଆନ୍ଦୋଳନ
* ଓଡ଼ିଶାର ମହିୟସୀ ମହିଳା
* ମୋ କଥା ସେମାନଙ୍କ କଥା
* କଥା କଟକରୁ କଲିକତା

## ସମ୍ମାନ ଓ ପୁରସ୍କାର 
* ଯୁଗାନ୍ତର ପୁରସ୍କାର
* ପ୍ରବାସୀ ପୁରୁଷ ସମ୍ମାନ 

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:ଯାଜପୁର ଜିଲ୍ଲାର ଲୋକ
ଖେଳୁଆଡ଼ ପାଦ

**ଖେଳୁଆଡ଼ ପାଦ**, ଇଂରାଜୀ ଭାଷାରେ ଆଥଲେଟ ଫୁଟ ('''athlete's foot**), ଅନ୍ୟ ନାମ **ଟିନିଆ ପେଡିସ୍'*, ଏକ ସାଧାରଣ ଚର୍ମ ସଂକ୍ରମଣ ଯାହା କବକ/ଫିମ୍ପିଦ୍ୱାରା ହୁଏ । ନ‌ଖ କବକ ସଂକ୍ରମଣ ବା ହାତ ସଂକ୍ରମଣ ମଧ୍ୟ ଏକ ସମୟରେ ହୋଇପାରେ ।

ଟିନିଆ ପେଡିସ୍ ଅନେକ ପ୍ରକାରର କବକ ଜାତିଦ୍ୱାରା ହୁଏ । ଏମାନଙ୍କ ନାମ *ଟ୍ରାଇକୋଫାଇଟନ୍*, *ଏପିଡର୍ମୋଫାଇଟନ୍*, ଓ *ମାଇକ୍ରୋସ୍ପୋରମ୍'' । ପରିବେଶରେ ଥିବା କବକ ବା ସଂକ୍ରମିତ ଚର୍ମ ସଂସ୍ପର୍ଶରେ ଆସିଲେ ଏହି ରୋଗ ହୁଏ । ଅନ୍ୟ ପଶୁମାନଙ୍କ ଦେହରୁ ମଧ୍ୟ ଏହା ଆସିପାରେ । ପୃଥିବୀର ସନସଂଖ୍ୟାର ପ୍ରାୟ ୧୫% ଲୋକଙ୍କୁ ଏହି ରୋଗ ହୁଏ । ମହିଳାଙ୍କ ଅପେକ୍ଷା ପୁରୁଷଙ୍କର ଏହି ରୋଗ ବେଶୀ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଷଠି ଓଷା

**ଷଠି ଓଷା** (**ଷଠି ବ୍ରତ** ଓ **ଷଷ୍ଠୀ ଓଷା** ନାମରେ ମଧ୍ୟ ଜଣା) ଓଡ଼ିଶାରେ ପାଳିତ ଏକ ପାରମ୍ପାରିକ ଓଷା । ଷଠି ଠାକୁରାଣୀଙ୍କୁ ଓଡ଼ିଶାରେ ଜନ୍ମଦେବୀ, ଜନ୍ମଦା,ଦେବସେନା ବାଳକଦା ବୋଲି କୁହାଯାଏ । ଷୋଡ଼ଶ ମାତୃକା (ଗୌରୀ ମେଧା ସଚୀ ଆଦି) ମଧ୍ୟରେ ତାଙ୍କୁ ଦେବସେନା ନାମରେ ପୂଜା କରାଯାଏ।  ଗାଁରେ ମା'ମାନେ ତାଙ୍କୁ ପୂଜା କରିଥାନ୍ତି ।  ଷଠି ଠାକୁରାଣୀଙ୍କୁ ପିଲାଙ୍କ ଭଲ ମନ୍ଦ ପାଇଁ ମା'ମାନେ ପୂଜିଥାନ୍ତି ।

ଭାଦ୍ରବ ଶୁକ୍ଳ ଷଷ୍ଠୀ ଦିନ (ଗଣେଶ ପୂଜାର ଦୁଇ ଦିନ ପରେ), ଷଠି ଓଷା ପାଳନ ହୁଏ । ଏଇ ପୂଜାଟି, ଗୋଟେ ପିଲା ଜନ୍ମ ହେଲା ପରେ ଯେଉଁ ଷଠି ଦୁସେଇ ପୂଜା ହୁଏ, ତା'ଠୁଁ ଟିକେ ଅଲଗା ।

## ପାଳନ ବିଧି 
ସକାଳେ ଶିବଙ୍କ ପାଇଁ ସୋମନାଥ ବ୍ରତ ହୁଏ । ଭାତ, ଡାଲି, ମାଛ ଭଜା, ଚକୁଳି ପିଠା, ଦୁଇ ପ୍ରକାର ଶାକାହାରୀ ତରକାରୀ ଭଳି ଛଅ ପ୍ରକାର ଖାଦ୍ୟ ରନ୍ଧାହୁଏ । ଶିଳପୁଆକୁ ହଳଦୀ କନାରେ ବନ୍ଧାଯାଏ ଓ ତା' ଉପରେ ହଳଦୀ ରଖାଯାଏ । ଅପାମାରଙ୍ଗ, ବାଉଁଶ, ଧାନ, ବଜ୍ରମୂଳୀ,  ସାରୁ ଆଦି ପାଞ୍ଚ ପ୍ରକାର ଗଛକୁ ଏକାଠି କରି ବନ୍ଧାଯାଏ । ଗୋଟେ ପୂର୍ଣ୍ଣ କୁମ୍ଭ ତା' ପାଖରେ ରଖାଯାଏ । ଗଳି ଗୁଆ, ସିନ୍ଦୁର ଫରୁଆ, କଜଳ ପାତି ତା' ପାଖରେ ଥୁଆ ହୁଏ । ତା'ପରେ ଦୁବ, ବରକୋଳି ପତ୍ର ଓ ଅରୁଆ ଚାଉଳରେ ବନ୍ଦାପନା ହୁଏ । ସମସ୍ତେ ପୂଜା ହୋଇଥିବା ହଳଦୀ କନାକୁ ହାତରେ ବାନ୍ଧନ୍ତି ।

### ଷଠି ବାଡ଼ିଆ
ରାତିରେ, ପାଞ୍ଚ ପ୍ରକାର ଗଛକୁ ଏକାଠି କରି ବାନ୍ଧିଥିବା ଗୋଛାରେ ଶିଶୁମାନଙ୍କ ରକ୍ଷାବିଧାନାର୍ଥ ତାଙ୍କ ପିଠିରେ ମାଆ ଆଦି ବର୍ଷୀୟସୀମାନେ ଧୀରେ ଧୀରେ ଆଘାତ କରନ୍ତି ଏହାକୁ ଷଠିବାଡ଼ିଆ କହନ୍ତି ଏତଦ୍ୱାରା ଶିଶୁମାନଙ୍କର ସମସ୍ତ ବାଳରିଷ୍ଟ ଖଣ୍ଡିତ ହୁଏ ବୋଲି ବିଶ୍ୱାସ । ଏହି ସମୟରେ ଆଘାତ କରୁଥିବା ମହିଳାମାନେ ବୋଲନ୍ତି:  "ଓଲୁଅ ପରି ବଢିଯା, ବଣସାରୁ ପରି ମାଡ଼ିଯା, ଜୀଁ ଜୀଁ - ବଜ୍ର ହୋ ! ବଜ୍ର ହୋ !"

ଷଠି ଓଷାକୁ ଯାଜପୁର ଅଞ୍ଚଳରେ ନେଙ୍କୁଡ଼ିଆ ଷଠି ବୋଲି କହନ୍ତି ସ୍କନ୍ଧ ପୁରାଣରେ ଏ ଷଷ୍ଠୀର ନାମ ଚପେଟା ଷଷ୍ଠୀ ଓ ତିଥି ତତ୍ତ୍ୱରେ ଏ ଷଷ୍ଠୀର ନାମ ଅକ୍ଷୟା ଷଷ୍ଠୀ । ଚପେଟୀର ଅର୍ଥ ଚାପୁଡ଼ା 'ଚପେଟୀଷଷ୍ଠୀ' ନାମରୁ ଅନୁମିତ ହୁଏ ଯେ, ବର୍ଷୀୟସୀମାନେ ପିଲାମାନଙ୍କ ପିଠିରେ ଯେଉଁ 'ଷଠି ବାଡ଼ିଆ' କରନ୍ତି ତହିଁ ସଙ୍ଗେ ଏ ନାମର କିଛି ସମ୍ପର୍କ ଅଛି ।

## ଆଧାର 
ଶ୍ରେଣୀ:ଓଡ଼ିଶାର ପର୍ବ ପର୍ବାଣି
ଶ୍ରେଣୀ:ଓଷା
ଓଡ଼ିଶାର ଲୋକ ମହୋତ୍ସବ

ଓଡ଼ିଶାର ବିଭିନ୍ନ ଜିଲ୍ଲାରେ ପାଳିତ ହେଉଥିବା ଲୋକ ମହୋତ୍ସବ:
## କଳାହାଣ୍ଡି ଜିଲ୍ଲା
### ଭତରା ମହୋତ୍ସବ
ଭତରା ସମାଜଦ୍ୱାରା କଳାହାଣ୍ଡି ଜିଲ୍ଲା ଜୟପାଟଣା ବ୍ଳକ ଅନ୍ତର୍ଗତ ବଡ଼କର୍ଲା କୋଟସ୍ଥିତ ମଣ୍ଡି ପରିସରରେ ଜିଲ୍ଳାସ୍ତରୀୟ ଭତରା ମହୋତ୍ସବ ପାଳନ ହୁଏ । ଦୁଇଦିନ ଧରି ଅନୁଷ୍ଠିତ ହେଉଥିବା ଏହି ମହୋତ୍ସବ ପ୍ରଥମ ଦିବସର ପୂର୍ବାହ୍ନରେ କୂଳ ଦେବତା ଶ୍ରୀ ଭୈରବଙ୍କ ଖଣ୍ଡା ସିଉନୀଠାରୁ ଆଣିବା ପରେ ଏକ ବିପୁଳ କଳସ ଯାତ୍ରା ସହିତ ସଭା ସ୍ଥଳରେ ମନ୍ଦିର ନିର୍ମାଣ କରି ସ୍ଥାପନ କଲାପରେ ସମାଜ ପତାକା ଉତ୍ତୋଳନ ପରେ ସଭାକାର୍ଯ୍ୟ ଆରମ୍ଭ ହୋଇଥାଏ । 
## ରାୟଗଡ଼ା ଜିଲ୍ଲା
### ଚଇତି ମହୋତ୍ସବ
ରାୟଗଡା ମହୋତ୍ସବ ବା ଚଇତି ମହୋତ୍ସବ ହେଉଛି ରାୟଗଡ଼ା ଜିଲ୍ଲାର ସରକାରୀ ସାଂସ୍କୃତିକ ମହୋତ୍ସବ ।
ଜିଲ୍ଲାରେ ଆଦିବାସୀ ସଂସ୍କୃତିର ପ୍ରଚାର ଏବଂ ପ୍ରସାର ନିମନ୍ତେ ୨୦୦୫ ମସିହାରୁ ଏହି ପର୍ବ ପାଳିତ ହୋଇ ଆସୁଛି । ଜିଲ୍ଲାସ୍ତରରେ ପାଳିତ ଏହି ପର୍ବ ବାସ୍ତବରେ ବ୍ଳକ୍ ଏବଂ ସବଡିଭିଜନ ସ୍ତରରୁ ଆରମ୍ଭ ହୋଇଥାଏ । ପ୍ରଥମ ଚଇତି ବା ରାୟଗଡା ମହୋତ୍ସବ ଜିଲ୍ଲାରେ ତତ୍କାଳୀନ ଜିଲ୍ଲାପାଳ ଶ୍ରୀ ପ୍ରମୋଦ କୁମାର ମେହେର୍ଦାଙ୍କଦ୍ୱାରା ଆରମ୍ଭ କରାଯାଇଥିଲା । କୌଣସି କାରଣ ବଶତଃ ଏହି ପର୍ବ ୨୦୦୮ ମସିହାରେ ବନ୍ଦ ହେବା ପରେ ୨୦୦୯ ମସିହାରୁ ତତ୍କାଳୀନ ଜିଲ୍ଲାପାଳ ଶ୍ରୀ କୃଷ୍ଣ ଗୋପାଳ ମହାପାତ୍ର ଏହି ପରମ୍ପରାରକୁ ଉଜ୍ଜିବୀତ କରିଥିଲେ ।
## ଦେବଗଡ଼ ଜିଲ୍ଲା
### ଉତ୍ସବ ପ୍ରଧାନପାଟ
ଦେବଗଡ଼ଜିଲ୍ଲା ମାନ୍ୟତା ପାଇବା ପରେ ୧୯୯୪ମସିହାରେ ତତ୍କାଳୀନ ଜିଲ୍ଲାପାଳ ମନୋଜ ଆହୁଜା ପ୍ରଧାନପାଟ ପର୍ଯ୍ୟଟନ ସ୍ଥଳୀର ବିକାଶ ଏବଂ ଏହାର ପ୍ରଚାର ପ୍ରସାର ସାଙ୍ଗକୁ ସଂରକ୍ଷିତ ପ୍ରଧାନପାଟ ଜଙ୍ଗଲର ସୁରକ୍ଷା ଓ ସ୍ଥାନୀୟ କଳାକାର, ପଡ଼ୋଶୀ କଳାକାରଙ୍କ ମଧ୍ୟରେ ସମ୍ପର୍କ ପ୍ରତିଷ୍ଠା ଲକ୍ଷ୍ୟ ନେଇ ଏହି ଉତ୍ସବ ଆରମ୍ଭ କରିଥିଲେ । ଏହା ଜିଲ୍ଲା ସଂସ୍କୃତି ପରିଷଦ ଓ ଜିଲ୍ଲା ପ୍ରଶାସନ ସହଯୋଗରେ ଅନୁଷ୍ଠିତ ହେଉଛି । 
ଏହାର ପ୍ରଚାର ପ୍ରସାର ପାଇଁ ସଂସ୍କୃତି ବିଭାଗ ତରଫରୁ ସେଭଳି କିଛି ପଦକ୍ଷେପ ନିଆଯାଉ ନାହିଁ ବୋଲି ଅଭିଯୋଗ ହୁଏ । ପ୍ରତି ବର୍ଷ ଏକ ସ୍ମରଣିକା ପ୍ରକାଶ ପାଉଥିଲେ ହେଁ ୨୦୧୬ମସିହାରୁ ବନ୍ଦ ରହିଥିଲା । ଏହି ମହୋତ୍ସବ ସରଂକ୍ଷିତ ପ୍ରଧାନପାଟ ଜଙ୍ଗଲର ସୁରକ୍ଷା ବାର୍ତ୍ତା ଦେଉଥିବା ବେଳେ ପ୍ରଧାନପାଟ ଜଙ୍ଗଲରେ ନିଆଁ ଜଳୁଛି । ନିଆଁ ଦାଉରୁ ଜଙ୍ଗଲକୁ ରକ୍ଷା କରିବା ପାଇଁ ବନ ବିଭାଗ ଦୃଷ୍ଟି ଦେଉନଥିବା ଅଭିଯୋଗ ହୁଏ । 
### ମଣ୍ଡେଇ
### ତୋଷାଳି ଲୋକ ମହୋତ୍ସବ
### ପରବ
### ପୁରୀ ବେଳାଭୂମି ମହୋତ୍ସବ
### ଗୋପାଳପୁର ବେଳାଭୂମି ମହୋତ୍ସବ
### ମହାନଦୀ ମହୋତ୍ସବ
## ଆଧାର
ଶ୍ରେଣୀ:ଲୋକ ମହୋତ୍ସବ
ସ୍ୱର୍ଣ୍ଣକୁମାରୀ ଦେବୀ

**ସ୍ୱର୍ଣ୍ଣ୍ଣକୁମାରୀ ଦେବୀ** (୨୮ ଅଗଷ୍ଟ ୧୮୫୫ – ୩ ଜୁଲାଇ ୧୯୩୨) ଜଣେ ଭାରତୀୟ କବି, ଉପନ୍ୟାସ ଲେଖକ , ସଙ୍ଗୀତକାର ଏବଂ ସମାଜ ସେବିକା ଥିଲେ । ସେ ବେଙ୍ଗଲୀର ପ୍ରଥମ ମହିଳା ଲେଖକ ରୂପେ ପ୍ରତୀଷ୍ଠାଅର୍ଜନ କରିଥିଲେ ।

## ପରିବାର 
ଶ୍ରୀମତୀ ସ୍ୱର୍ଣ୍ଣ୍ଣକୁମାରୀ ଦେବୀ ଠାକୁର (ଟାଗୋର) ବଂଶର ଜଣେ କନ୍ୟା ଥିଲେ । ସେ ଦେବେନ୍ଦ୍ରନାଥ ଠାକୁରଙ୍କ କନ୍ୟା ଏବଂ ଦ୍ୱାରକାନାଥ ଠାକୁରଙ୍କ ନାତୁଣୀ ଥିଲେ । ସୌଦାମିନୀ, ସୁକୁମାରୀ ଏବଂ ଶରତକୁମାରୀ ତାଙ୍କର ତିନି ଭଉଣୀ ଥିଲେ । ସେ ରବୀନ୍ଦ୍ରନାଥ ଠାକୁରଙ୍କଠୁ ପାଞ୍ଚ ବର୍ଷ ସାନ ଥିଲେ । ସ୍ୱର୍ଣ୍ଣ୍ଣକୁମାରୀ ତାଙ୍କ ପ୍ରାଥମିକ ଶିକ୍ଷା ନିଜ ଘରୁ ଆରମ୍ଭ କରିଥିଲେ ।

## ବିବାହ
ସେ ୧୮୬୮ ମସିହାରେ ଜାନକୀନାଥ ଘୋଷାଲଙ୍କୁ ବିବାହ କରିଥିଲେ ।  ଜନକୀନାଥ ଘୋଷାଲ ଜଣେ ଉଚ୍ଚ ଶିକ୍ଷିତ ଏବଂ ନଦିଆ ଜିଲ୍ଲାର ଜମିଦାର ପରିବାର ଥିଲେ । ସେ ଭାରତୀୟ ଜାତୀୟ କଂଗ୍ରେସର ପ୍ରତିଷ୍ଠାତା ଥିଲେ । ହିରଣ୍ମୟୀ ଦେବୀ, ଜ୍ୟୋତ୍ସ୍ନାନାଥ ଘୋଷାଲ ଏବଂ ଶାରଳା ଦେବୀ ଚୌଧୁରାନୀ ତାଙ୍କର ତିନି ପୁତ୍ର ଏବଂ କନ୍ୟା ଥିଲେ ।
## ଆଧାର
ଶ୍ରେଣୀ:୧୮୫୫ ଜନ୍ମ
ଶ୍ରେଣୀ:୧୯୩୨ ମୃତ୍ୟୁ
ଶ୍ରେଣୀ:ପଶ୍ଚିମ ବଙ୍ଗର ଲୋକ
ପଞ୍ଚୁ ଫୁଟଣ

**ପଞ୍ଚୁ ଫୁଟଣ** ହେଉଛି ପାଞ୍ଚଟି ମସଲାର ସମାହାର । ଏହା ପୂର୍ବ ଭାରତ, ପଶ୍ଚିମ ନେପାଳ, ବଙ୍ଗଳା, ଆସାମ ଓ ଓଡ଼ିଶାରେ ଖାଦ୍ୟ ରନ୍ଧନରେ ବହୂଳ ଭାବେ ବ୍ୟବହାର କରାଯାଏ । 

ପଞ୍ଚୁ ଫୁଟଣ ମୂଖ୍ୟତଃ ପାଞ୍ଚୋଟି ବୀଜ ଜାତୀୟ ମସଲା, ଯଥା; ଜିରା, ସୋରିଷ, ମେଥୀ, ପାନମଧୁରୀ ଓ କଳାଜୀରାର ସମାହାର ।  ପଞ୍ଚୁ ଫୁଟଣ ସାଧାରଣତଃ ଏକାଠି ବ୍ୟବହାର କରାଯାଏ । ତେବେ ବ୍ୟବହାର ସମୟରେ ଅନେକେ ମେଥୀ କମ୍‌ ପରିମାଣରେ ବ୍ୟବହାର କରନ୍ତି । କାରଣ ମେଥୀକୁ ଅଧିକ ଭାଜିଲେ ପିତା ଲାଗିପାରେ । ପାରମ୍ପରିକ ଓଡ଼ିଆ ରାନ୍ଧଣାରେ ପଞ୍ଚୁ ଫୁଟଣ ପରିବା, ମାଂସ, ଆଚାର ଇତ୍ୟାଦିରେ ବ୍ୟବହାର କରାଯାଏ । ଓଡ଼ିଶା, ମିଥିଳା, ନେପାଳ, ଭୋଜପୁରୀ ଏବଂ ବଙ୍ଗାଳୀ ରନ୍ଧନ ପ୍ରଣାଳୀରେ ପଞ୍ଚୁ ଫୁଟଣ ସୋରିଷ ତେଲ କିମ୍ବା ଘିଅରେ ଭଜା ହୁଏ । ଏହି ପ୍ରଣାଳୀ ବା ପଦ୍ଧତିକୁ ବଘାରିବା ବା ଛୁଙ୍କ ଦେବା କୁହାଯାଏ । ପଞ୍ଚୁ ଫୁଟଣ ଭାଜି ହୋଇଯିବାପରେ ଅନ୍ୟାନ୍ୟ ପରିବା ଅଥବା ରନ୍ଧନ ସାମଗ୍ରୀ ପକାଇ ଖାଦ୍ୟ ରନ୍ଧା ହୁଏ ।

## ଆଧାର 
## ଅଧିକ ତଥ୍ୟ 
ଶ୍ରେଣୀ:ମସଲା
ଓଣ୍ଡାନ୍‌ସେଟ୍ରନ୍

**ଓଣ୍ଡାନ୍‌ସେଟ୍ରନ୍**, ବିକ୍ରୟ ନାମ **ଜୋଫ୍ରାନ୍**, ଏକ ଔଷଧ ଯାହା କେମୋଥେରାପି, ରାଡିଏସନ୍ ଥେରାପି ଓ ଅପରେଶନ ପରେ ହେଉଥିବା ଅଇ ଓ ବାନ୍ତି ପ୍ରତିରୋଧ କରିବାକୁ ଦିଆଯାଏ । ମୋସନ ସିକ୍‌ନେସ (ଯାତ୍ରାକାଳୀନ ଅସୁସ୍ଥତା) ଯୋଗୁ ହେଉଥିବା ବାନ୍ତିରେ ଏହାର କିଛି ପ୍ରଭାବ ପଡ଼େନାହିଁ । ଏହା ପାଟିରେ ଓ ମାଂସପେଶୀ ବା ଶିରାଭ୍ୟନ୍ତରରେ ଇଞ୍ଜେକସନ୍ ଆକାରରେ ଦିଆଯାଇପାରେ ।

ଓଣ୍ଡାନ୍‌ସେଟ୍ରନ୍‌ର ମୂଖ୍ୟ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଡବଥା, ନିଦ୍ରାହୀନତା ଓ ଗଲୁ ଲାଗିବା ଇତ୍ୟାଦି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଦୀର୍ଘ କ୍ୟୁଟି ଓ ଆନାଫାଇଲାକ୍ସିସ ହୋଇପାରେ । ଗର୍ଭାବସ୍ଥାରେ ଏହା ନିରାପଦ ପ୍ରତେ ହେଲେ ମଧ୍ୟ ଏହା ବିଷୟରେ ବିଶେଷ ଅନୁଶୀଳନ ହୋଇନାହିଁ । ଏହା ଏକ ସେରୋଟୋନିନ୍ ୫-ଏଚଟି୩ ରିସେପ୍ଟର ବିରୋଧୀ.

  
ଓଣ୍ଡାନ୍‌ସେଟ୍ରନ୍ ପ୍ରଥମେ ସନ ୧୯୯୦ରେ ଚିକିତ୍ସା କ୍ଷେତ୍ରରେ ବ୍ୟବ‌ହୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ବଟିକାର ମୂଲ୍ୟ ପ୍ରାୟ ୧.୩୭ ଡଲାର ।

## ଆଧାର 
ଶ୍ରେଣୀ:ଔଷଧ
ଦି ଟାଇମସ୍ ଗ୍ରୁପ୍

**ଦି ଟାଇମସ୍ ଗ୍ରୁପ୍**, ମାର୍ଚ୍ଚ ୨୦୧୫ ଅନୁସାରେ *ଫାଇନାନସିଆଲ୍ ଟାଇମସ୍* ଏହାର ଫ୍ଲାଗସିପ୍ କମ୍ପାନୀ ବେନେଟ୍, କୋଲେମନ୍ ଓ କମ୍ପାନୀ ଲିମିଟେଡ୍ (ବି ସି ସି ଏଲ୍) ସହ, ଭାରତର ସର୍ବବୃହତ୍ ଗଣମାଧ୍ୟମ । ମେ ୨୦୧୪ରେ *ଦି ଅଡିଟ୍ ବ୍ୟୁରୋ ଅଫ୍ ସରକୁଲେସନ୍* ଉପସ୍ଥାପନ କଲା ଯେ, *ଦି ଟାଇମସ୍ ଗ୍ରୁପ୍*, ପୃଥିବୀରେ ଯେ କୌଣସି ଇଂରାଜୀ ଭାଷାର ଖବରକାଗଜ ମଧ୍ୟରେ ସର୍ବବୃହତ୍ ବଣ୍ଟନକାରୀ ଖବରକାଗଜ, ଯାହାର ହାରାହାରି ବିକ୍ରୟ ୩,୩୨୧,୭୦୨ । ଏହି କମ୍ପାନୀ ଏକ ପାରିବାରିକ ମାଲିକାନା ବ୍ୟବସାୟ ଭାବେ ରହିଥିଲା, କାରଣ ସାହୁ ଜୈନଙ୍କ ଉତ୍ତରାଧୀକାରୀଙ୍କର ଏକ ବୃହତ୍ ଭାଗିଦାରୀ ଏଥିରେ ଥିଲା । ଦି ଟାଇମସ୍ ଗ୍ରୁପର ୧୧,୦୦୦ରୁ ଉର୍ଦ୍ଧ୍ୱ କର୍ମଚାରୀ ଅଛନ୍ତି ଓ ଏହାର ଆୟ $୧।୫ରୁ ଉର୍ଦ୍ଧ୍ୱ ।

**୧୮୪୦-୧୮୫୭**: ଏହି ଖବରକାଗଜର ସମ୍ପାଦକ ପରିବର୍ତ୍ତନ ହେଲେ । ଜର୍ଜ ବୁଇଷ୍ଟ ଜର୍ଜ ବୁଇଷ୍ଟ ୧୮୪୦- ୧୮୫୭ ମସିହା ପର୍ଯ୍ୟନ୍ତ ଏହାର ସମ୍ପାଦକ ହେଲେ ।

=ଆଧାର=

ଶ୍ରେଣୀ:କମ୍ପାନୀ
ଶ୍ରେଣୀ:ସାମ୍ବାଦିକତା
ପ୍ରୋପ୍ରାନୋଲୋଲ୍

**ପ୍ରୋପ୍ରାନୋଲୋଲ୍** ଏକ ବିଟା ବ୍ଲକର ଶ୍ରେଣୀର ଔଷଧ । ନିରୋଧକ ଭାବରେ ଏହା ଅଧକପାଳୀ, ହୃତ୍‌ପିଣ୍ଡ ସମସ୍ୟା ଥିବା ଆଞ୍ଜାଇନା ବା ପୂର୍ବରୁ ଥିବା ହୃଦ୍‌ଘାତ ଇତ୍ୟାଦି ରୋଗରେ ଦିଆଯାଏ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ&nbsp;। ପାଟିରେ ଦିଆଯାଉଥିବା ଔଷଧ ଦୁଇ ପ୍ରକାର ଥାଏ; ସ୍ୱଳ୍ପ କାଳୀନ ଓ ଦୀର୍ଘକାଳୀନ ।। ପାଟିରେ ଦେଲେ ଏହାର ସର୍ବାଧିକ ପ୍ରଭାବ ୯୦ ମିନିଟରେ ଅନୁଭୂତ ହୁଏ ।  ସ୍ତନ୍ୟପାନ ସମୟରେ ଏହା ଦେଲେ ସମସ୍ୟା ଜଣାଯାଉ ନ ଥିଲେ ମଧ୍ୟ ଶିଶୁର ପାର୍ଶ୍ୱ ପ୍ରତିକ୍ରିୟା ଦେଖାଯାଇପାରେ, ତେଣୁ ସତର୍କ ପର୍ଯ୍ୟଲୋଚନା ଆବଶ୍ୟକ । ଏହା ଏକ ନନ୍ ସିଲେକ୍ଟିଭ ବିଟା ବ୍ଲକର ଯାହା β-ଆଡ୍ରେନର୍ଜିକ ରିସେପ୍ଟରମାନଙ୍କୁ ଅବରୋଧ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏକ ମାସର ଏହି ଔଷଧ ଖର୍ଚ୍ଚ ପ୍ରାୟ ୧୫ ଡଲାର ।

## ଆଧାର 
ଶ୍ରେଣୀ:ଔଷଧ
କାନ୍ଦୁରୀ ଦେବତା ଖୋଜା

**କାନ୍ଦୁରୀ ଦେବତା ଖୋଜା** ଓଡ଼ିଶାର କିଛି ଅଞ୍ଚଳର ଏକ ଲୋକ ବିଶ୍ୱାସ । ଏହି ବିଶ୍ୱାସ ଅନୁସାରେ କାନ୍ଦୁରୀ ଦେବୀଙ୍କୁ ଖୋଜି ପାଇଲେ ଛୁଆର ଅବିଶ୍ରାନ୍ତ କାନ୍ଦିବା ବନ୍ଦ ହୋଇଥାଏ । ଏହା ସାଧାରଣତଃ ଓଡ଼ିଶାର ଦକ୍ଷିଣାଞ୍ଚଳରେ ଓ ଗଞ୍ଜାମ ଜିଲ୍ଲାରେ ଦେଖିବାକୁ ମିଳିଥାଏ ।

## ବିଶ୍ୱାସ
ଓଡ଼ିଆ ଗ୍ରାମାଞ୍ଚଳ ଚଳଣିରେ ଏକ ବିଶ୍ୱାସ ଅନୁଯାୟୀ ଛୁଆ କାନ୍ଦିବା କାନ୍ଦୁରୀ ଦେବତାଙ୍କ କୁଦୃଷ୍ଟିର ଫଳ ଅଟେ । ଛୁଆଙ୍କ କାନ୍ଦ ବନ୍ଦ କରିବା ପାଇଁ ଘରର ସ୍ତ୍ରୀଲୋକ ଅନ୍ଧାର ରାତିରେ ଡବି ଲଗାଇ ନିଜ ଦାଣ୍ଡ ପିଣ୍ଡା ତଳେ ନଇଁ ନଇଁ କାନ୍ଦୁରୀ ଦେବତାଙ୍କୁ ଖୋଜିବା ବାହାନା କରନ୍ତି । ସେ ପର୍ଯ୍ୟନ୍ତ ଖୋଜି ଚାଲିଥାନ୍ତି ଯେପର୍ଯ୍ୟନ୍ତ ବାହାର ଲୋକ କେହି "କଣ ଖୋଜୁଛ" କହି ପଚାରି ନାହାନ୍ତି । ପଚରାଶୁଣିବା କ୍ଷଣି ଖୋଜୁଥିବା ମହିଳା ଜଣଙ୍କ "ହଁ ପାଇଲି" ଉତ୍ତର ଦେଇ ଧପ୍ କରି ଡବି ଲିଭାଇ ଘରକୁ ପଶନ୍ତି । ଏବଂ ବିଶ୍ୱାସ କରନ୍ତି କାନ୍ଦୁରୀ ଦେବୀଙ୍କୁ ପାଇଛନ୍ତି ବୋଲି/ ପଚାରିବା ଘରକୁ ଚାଲିଯାଇଛନ୍ତି । ପରେ ଛୁଆର କାନ୍ଦ ବନ୍ଦ ହୋଇଥାଏ ।

## ବିତର୍କ
କାନ୍ଦିବା କାରଣ ଖୋଜିବା ବଦଳରେ ଲୋକେ କାନ୍ଦୁରୀ ଦେବୀ ବିନା କାରଣରେ ଛୁଆକୁ କନ୍ଦେଇଥାନ୍ତି ଭାବି କାନ୍ଦୁରୀ ଦେବୀଙ୍କୁ ଖୋଜନ୍ତି । ବଇଦ ପାଖକୁ ନଯାଇପାରୁଥିବା ଗରିବ ଲୋକଟି ଏକ ଅନ୍ଧବିଶ୍ୱାସର ଆଶ୍ରୟ ନିଏ । କେହି ଏଥିରେ ଖର୍ଚ୍ଚାନ୍ତ ହେଉନଥିବାରୁ ଅନେକ ଶିକ୍ଷିତ ବ୍ୟକ୍ତି ଏହାକୁ ବିଶ୍ୱାସ କରିବାର ମଧ୍ୟ ଦେଖାଯାଏ ।

## ଆଧାର
ଶ୍ରେଣୀ:ଓଡ଼ିଶାର ପର୍ବ ପର୍ବାଣି
ହେଲେନ କେଲେର

**ହେଲେନ ଏଡ଼ମ୍ସ କେଲର** (୨୭ ଜୁନ ୧୮୮୦-୧ ଜୁନ ୧୯୬୮) ଜଣେ ଆମେରିକୀୟ ଲେଖିକା, ରାଜନୈତିକ କାର୍ଯ୍ୟକର୍ତ୍ତ୍ରୀ ଓ ଅଧ୍ୟାପିକା ଥିଲେ। ସେ କଳାରେ ସ୍ନାତକ ଅର୍ଜନ କରିଥିବା ପ୍ରଥମ ବଧିର ଓ ଦୃଷ୍ଟିହୀନ ଥିଲେ । ଏନି ସୁଲେବନଙ୍କ ପ୍ରଶିକ୍ଷଣରେ ୬ ବର୍ଷ ବୟସରୁ ଆରମ୍ଭ କରି ୪୧ ବର୍ଷ ବୟସ ମଧ୍ୟରେ ହେଲେନ୍ ସଫଳତାର ଶୀର୍ଷରେ ପହଞ୍ଚିଥିଲେ। ଏନି ଓ ହେଲେନଙ୍କ କାହାଣୀ ସମସ୍ତଙ୍କୁ ଆକର୍ଷିତ କରିଥିଲା । ୨୦୦୯ରେ ସଞ୍ଜୟ ଲୀଳା ଭନ୍ସାଲି ଏହି କଥନ ଉପରେ ଆଧାରିତ ବ୍ଲାକ୍ ନାମକ ଏକ ହିନ୍ଦୀ କଥାଚିତ୍ର ତିଆରି କରିଥିଲେ। ହେଲେନ ଜଣେ ଉତ୍ତମ ଲେଖିକା ଥିଲେ। ସେ ତାଙ୍କର ଅଧିକାଂଶ ଲେଖାରେ ଯୁଦ୍ଧକୁ  ବିରୋଧ କରିଛନ୍ତି । ସମାଜବାଦୀ ଦଳର ଏକ ସଦସ୍ୟ ରୂପେ ସେ ଅମେରିକା ତ‌ଥା ସମଗ୍ର ବିଶ୍ୱର ଶ୍ରମିକ ଓ ମହିଳାମାନଙ୍କ ମତାଧିକାର, ଶ୍ରମ ଅଧିକାର ସପକ୍ଷରେ ଏବଂ ସମାଜବାଦୀ ଓ କଠୋରପନ୍ଥୀ ଶକ୍ତିଗୁଡ଼ିକ ବିରୁଦ୍ଧରେ ଅଭିଯାନ ଚଳାଇଥିଲେ ।

## ଜୀବନ ବୃତ୍ତାନ୍ତ
ହେଲେନ କେଲର ୧୮୮୦ ମସିହା ଜୁନ ୨୭ ତାରିଖରେ ଆମେରିକାର ତସ୍କମ୍ବିଆ, ଅଲବମାଠାରେ ଜନ୍ମ ହୋଇଥିଲେ। ତାଙ୍କ ମାତା ପିତା ସେଠାରେ ଆଇବି ଗ୍ରୀନ ଷ୍ଟେଟରେ ହେଲେନ‌ଙ୍କ ଜେଜେବାପାଙ୍କଦ୍ୱାରା ନିର୍ମିତ ଘରେ ରହୁଥିଲେ। ହେଲେନଙ୍କ ପିତା ଅଥର ଏଚ କେଲର ତେସ୍କମ୍ବିଆର ଉତ୍ତର ଆଲ୍ବମିଆଁରେ ବହୁ ବର୍ଷ ଧରି ସମ୍ପାଦକ ଭାବେ କାର୍ଯ୍ୟ କରିଥିଲେ। ସେ ମଧ୍ୟ ଆମେରିକା ସଂଘ ସେନାର ଅଧିନାୟକ ଥିଲେ। ହେଲେନଙ୍କ ମାତା କେଟ ଏଡ଼ମ୍ସ ଚର୍ଳେସ୍ ଏଡ଼ମସଙ୍କ ଝିଅ ଥିଲେ। ହେଲେନ ଜନ୍ମରୁ ଦୃଷ୍ଟିହୀନ ଓ ବଧିର ନ ଥିଲେ । ୧୯ ବର୍ଷ ବୟସରେ ପେଟ ଓ ମସ୍ତିଷ୍କର ଏକ ରୋଗ ତାଙ୍କ ଦୃଷ୍ଟି ଶକ୍ତି ଓ ଶ୍ରବଣ ଶକ୍ତି ନେଇଯାଇଥିଲା । ଏତେବେଳେ ଡକ୍ତରମାନେ ପେଟ ଓ ମସ୍ତିଷ୍କର ଏହି ରୋଗ ସ୍କାର୍ଳେଟ ଜ୍ୱର କିମ୍ବା ମୈନିଯାଇଟିସ ହୋଇଥିବ ଅନୁମାନ କରିଥିଲେ । ସେହି ସମୟରେ ସେ ସଙ୍କେତ ମାଧ୍ୟମରେ ନିଜ କଥା ଅନ୍ୟମାନ‌ଙ୍କୁ ବୁଝାଇବାରେକୁ ସକ୍ଷମ ହେଉଥିଲେ । ତାଙ୍କ ରୋଷେୟାର ଛୋଟ ଝିଅଟି ତାଙ୍କ ସଙ୍କେତ ବୁଝିପାରୁଥିଲା । ୭ ବର୍ଷ ବୟସରେ ହେଲେନଙ୍କ ପାଖରେ ଆନ୍ୟମାନ‌ଙ୍କ ସ‌ହ ଯୋଗାଯୋଗ କରିବା ପାଇଁ ପ୍ରାୟ ୬୦ଟି ସଙ୍କେତ ଥିଲା । ୧୨୮୬ ମସିହାରେ ତାଙ୍କ ମା ଚାର୍ଲସ ଡିକେନ୍ସଙ୍କ ଲେଖାରେ ଲୋରା ବ୍ରିଜମୈଁ ନାମକ ଜଣେ ଦୃଷ୍ଟିହୀନ ମହିଳାଙ୍କ ସମ୍ବନ୍ଧରେ ପଢି଼ଥିଲେ। ଏହି ସମ୍ବନ୍ଧରେ ହେଲେନଙ୍କ ମାତ ପିତା ଆହୁରି ଅଧିକ ତ‌ଥ୍ୟ ସଂଗ୍ରହ କରିବା ଆରମ୍ଭ କରିଦେଇଥିଲେ । ସେମାନେ ବଧିରମାନଙ୍କ ବିଦ୍ୟାଳୟ ଗୁଡି଼କ ବିଷୟରେ ତ‌ଥ୍ୟ ସଂଗ୍ରହ କରିବା ଆରମ୍ଭ କରିଦେଇଥିଲେ ଓ ହେଲେନଙ୍କ ଚିକିତ୍ସା ପାଇଁ ଡାକ୍ତରଙ୍କ ସ‌ହ ମଧ୍ୟ ଯୋଗାଯୋଗ କରିଥିଲେ।

୧୮୮୮ ମସିହା ମଇ ମାସରେ ହେଲେନଙ୍କୁ ପର୍କୀନ୍ସ ଦୃଷ୍ଟିହୀନ ପ୍ରଶିକ୍ଷଣ ସଂସ୍ଥାନରେ ଭର୍ତ୍ତି କରାଯାଇଥିଲା । ୧୮୯୪ ମସିହାରେ ସେ ତାଙ୍କ ସହାୟିକା ଓ ପ୍ରଶିକ୍ଷିକା ଆନି ସୁଳିବାନ‌ଙ୍କ ସ‌ହ ରାଇଟ ହ୍ୟୁମାସନ୍ସ ମୁକ-ବଧିର ବିଦ୍ୟାଳୟରେ ଯୋଗ ଦେବା ପାଇଁ ନିୟୁୟର୍କ ଯାଇଥିଲେ । ୧୮୯୬ ମସିହାରେ ସେମାନେ ସାସାଚୁସେଟ୍ସ ଫେରିଆସିଲେ । ସେଠାରେ ହେଲେନ କେମ୍ବ୍ରିଜ ସ୍କୁଲ୍ ଫର୍ ୟଙ୍ଗ୍ ଲେଡିଜ୍‌ରେ ନାମ ଲେଖାଇଥିଲେ। ୧୯୦୦ ମସିହାରେ ସେ ରେକ୍ଲୀଫ୍ ମହାବିଦ୍ୟାଳୟରେ ନାମ ଲେଖାଇଥିଲେ । ସେଠାରେ ସେ ସାଉଥ୍ ହାଉସ୍ଠାରେ ଥିବା ବ୍ରିଗ୍ସ ହଲରେ ରହୁଥିଲେ । ହେଲେନ ୨୪ ବର୍ଷ ବୟସରେ ୧୯୦୪ ମସିହାରେ କଳାରେ ସ୍ନାତକ ଡିଗ୍ରୀ ହାସଲ କରିଥିବା ପ୍ରଥମ ଦୃଷ୍ଟିହୀନ ଓ ବଧିର ମହିଳା ଥିଲେ । କେଲର କେମ୍ବ୍ରିଜ ଅଷ୍ଟ୍ରିଆର ଦାର୍ଶନିକ ଓ ଶିକ୍ଷାବିସାରଦ ବିବିଏମ ୟରୁସଲେମ୍ଙ୍‌ଙ୍କ ସାଥିରେ ତାଙ୍କର ପତ୍ରାଚାର ଥିଲା । ପରବର୍ତ୍ତୀ ସମୟରେ ସେ ପ୍ରଥମ କରି ହେଲେନଙ୍କ ସାହିତ୍ୟିକ ପ୍ରତିଭାକୁ ଲୋକଲୋଚନ‌କୁ ଆଣିବାରେ ସାହାଯ୍ୟ କରିଥିଲେ ।

ଅନ୍ୟମାନଙ୍କ ସ‌ହ ଯୋଗାଯୋଗ କରିବା ପାଇଁ ହେଲେନ କଥାବାର୍ତ୍ତା କରିବା ଶିଖିଲେ । ତାପରେ ତାଙ୍କ ଜୀବନର ଅଧିକାଂଶ ସମୟ ଭାଷଣ ଓ ଅଧ୍ୟାପନାରେ ବ୍ୟତୀତ ହୋଇଥିଲା । ଲୋକଙ୍କୁ  ଓଠର ଗତିକୁ ସ୍ପର୍ଶ କରି ତାଙ୍କ କଥା ବୁଝିବାର କ୍ଷମତା ହେଲେନ‌ଙ୍କ ଅଦ୍ଭୁତ ସାମର୍ଥ୍ୟର ପ୍ରମାଣ ଥିଲା । କେଲର ବ୍ରାଇଲ ଲିପି ତଥା ହାତର ସ୍ପର୍ଶରେ ସାଙ୍କେତିକ ଭାଷା ପଢ଼ିବାରେ ମଧ୍ୟ ଯୋଗ୍ୟତା ହାସଲ କରିଥିଲେ ।

## ଆଧାର
## ଅଧିକ ତଥ୍ୟ 
*  ଯାନ ଏ. ମାସ ଓ ଏନି ସୁଲିବନଙ୍କ ସାଥିରେ ହେଲେନ କେଲେର। (1903) *The Story of My Life*. ନେବ୍ୟୋର୍କ: 
* (1980) *Helen and Teacher: The Story of Helen Keller and Anne Sullivan Macy *. न

ଶ୍ରେଣୀ:୧୮୮୦ ଜନ୍ମ
ଶ୍ରେଣୀ:୧୯୬୮ ମୃତ୍ୟୁ
ଡକ୍ଟର ରାମଚନ୍ଦ୍ର ସାମନ୍ତରାୟ ଇନଷ୍ଟିଚୁଟ ଅଫ ସାଇନ୍ସ ଆଣ୍ଡ ଟେକ୍ନୋଲୋଜି

ଏହି ବିଜ୍ଞାନ ମହାବିଦ୍ୟାଳୟଟି ଡକ୍ଟର ରାମଚନ୍ଦ୍ର ସାମନ୍ତରାୟଙ୍କଦ୍ୱାରା ୧୯୯୧ ମସିହାରେ ନୟାଗଡ଼ ଜିଲ୍ଲାର ଗଣିଆ ନିକଟବର୍ତ୍ତୀ ଇନ୍ଦିପଟାଠାରେ ସ୍ଥାପିତ ହୋଇଥିଲା । 

ଜିଲ୍ଲାର ଏକ ଅଗ୍ରଣୀ ଶିକ୍ଷାନୁଷ୍ଠାନ ଭାବେ ପରିଗଣିତ ହୁଏ । ଭୂଗୋଳ ସ୍ନାତକ ବିଷୟ ପଢ଼ିବା ପାଇଁ ଏଠିକୁ ସାରା ରାଜ୍ୟରୁ ଛାତ୍ରଛାତ୍ରୀ ଛୁଟି ଆସନ୍ତି । ଏହି ବିଦ୍ୟାଳୟରେ ଯୁକ୍ତ ୩ ବିଜ୍ଞାନ ପାଇଁ ୩୦୮ଟି ସ୍ଥାନ (ଉଭୟ ପାସ ଓ ଅନର୍ସ) ଅଛି । ଯୁକ୍ତ ୨ ବିଜ୍ଞାନ ପାଇଁ ଶ୍ରେଣୀ ପିଛା ୧୨୮ଟି ସ୍ଥାନ ଅଛି । ଭୂଗୋଳ ଏବଂ ଇଲେକ୍ଟ୍ରୋନିକ୍ସ ଭଳି ଅତିରିକ୍ତ ପାଠ୍ୟକ୍ରମ ଏଠାରେ ଅଛି ।
## ପରିଚାଳନା
ଏହାର ପରିଚାଳନା ଆମେରିକାରୁ ନିୟନ୍ତ୍ରିତ ହୁଏ । ଅନୁଷ୍ଠାନଟି ପ୍ରାଇଭେଟ ହୋଇଥିଲେ ମଧ୍ୟ ଛାତ୍ରଛାତ୍ରୀମାନଙ୍କୁ କୌଣସି ବର୍ଦ୍ଧିତ ଫି ଦେବାକୁ ପଡିନଥାଏ । ଅନୁଷ୍ଠାନଟି ଏକ ଚାରିଟେବଲ ସଂସ୍ଥା ଅଧୀନରେ କାର୍ଯ୍ୟ କରୁଛି । ଆମେରିକାରୁ ଦାନ ଅର୍ଥ ଏହି ଅନୁଷ୍ଠାନକୁ ମିଳେ ।

## ଆଧାର
ଶ୍ରେଣୀ:ଶିକ୍ଷାନୁଷ୍ଠାନ
ଶ୍ରେଣୀ:ମହାବିଦ୍ୟାଳୟ
ସ୍ପାଇଡର-ମ୍ୟାନ

**ସ୍ପାଇଡ଼ର-ମ୍ୟାନ** ମାର୍ଭିଲ ପତ୍ରିକାର ଏକ କାଳ୍ପନିକ ଚରିତ୍ର । ଲେଖକ ଷ୍ଟାନ ଲି ଏବଂ ଷ୍ଟିଭ୍ ଦିଟ୍କୋଙ୍କଦ୍ୱାରା ପ୍ରସ୍ତୁତ ହୋଇଥିବା ଏହି ଚରିତ୍ରଟି ଅନ୍ତଲୋଜି ପତ୍ରିକାର ଅମେଜିଙ୍ଗ ଫଣ୍ଟସିର ୧୫ ଭାଗରେ ଦେଖା ଦେଇଥିଲା ।ଲେଖକଙ୍କ ଲେଖା ଅନୁସାରେ ଏହି ଚରିତ୍ରଟି ଅନାଥ ଏବଂ ନିଜ ମାମୁ ଏବଂ ମାଇଁଙ୍କ ସଂଗେ ରହି ଆସୁଥିଲା । ଯୁବ ପିଢ଼ିରେ ପାଦ ଦେଉ ଦେଉ ତା ଉପରେ ଦୈନନ୍ଦିନ ସମସ୍ୟାମାନଙ୍କ ସହ ଅନେକ ଗୁଡ଼ିଏ ଦାଇତ୍ୱ ଲଦି ହୋଇ ଯାଇ ଥିଲା । ଏହା ସହିତ ଏହି ଚରିତ୍ର କେତେ ଗୁଡ଼ିଏ ଦୈବୀ ଶକ୍ତିର ଅଧିକାରୀ ମଧ୍ୟ ହୋଇଥିଲା, ଯେଉଁଥିରୁ ସ୍ପାଇଡର ସେନ୍ସ, କାନ୍ଥରେ ଛାଡ଼ିବା, ଜାଲ ବୁଣିବା ଆଦି ଅନ୍ୟତମ ।

ସ୍ପାଇଡର-ମ୍ୟାନ ଚରିତ୍ରଟି ପ୍ରଥମକରି ୧୯୬୦ରେ ଏକ ଯୁବ ନାୟକ ଭାବେ ପତ୍ରିକାରେ ଦେଖା ଦେଇ ଥିଲେ । ଏହି ସ୍ପାଇଡର-ମ୍ୟାନ ସିରିଜର ମୁଖ୍ୟ ଚରିତ୍ର ଥିଲା ପିଟର ପାର୍କର ଯିଏ କି, ସ୍ପାଇଡର-ମ୍ୟାନର ଅନ୍ୟ ଏକ ରୂପ । ଅନ୍ୟ ଭାଷାରେ ଏକ ଗୁପ୍ତ ରୂପ । ସ୍ପାଇଡ଼ର-ମ୍ୟାନ ସିରିଜର ସମସ୍ତ ଅଧ୍ୟାୟରେ ସ୍ପାଇଡ଼ର-ମ୍ୟାନ ଗୋଟିଏ ପରେ ଗୋଟିଏ ଖଲନୟକଙ୍କ ସଂଗେ ଲଢ଼ି ଅଛି ।

## ଆଧାର
ଆର୍ଟ ଅଫ ଲିଭିଂ ଫାଉଣ୍ଡେସନ

**ଦ ଆର୍ଟ ଅଫ ଲିଭିଂ ଫାଉଣ୍ଡେସନ** ଏକ ସ୍ୱେଚ୍ଛାସେବୀ ମାନବବାଦୀ ଶୈଖିକ ବେସରକାରୀ ଅଣଲାଭକାରୀ ସଂସ୍ଥା(ଏନଜିଓ) ଅଟେ ।  ଏହା ଆଧ୍ୟାତ୍ମିକ ଗୁରୁ ଶ୍ରୀ ଶ୍ରୀ ରବି ଶଙ୍କରଙ୍କଦ୍ୱାରା ୧୯୮୧ ମସିହାରେ ସ୍ଥାପିତ ହୋଇଥିଲା । ଆର୍ଟ ଅଫ ଲିଭିଂ ଫାଉଣ୍ଡେସନ ସମଗ୍ର ବିଶ୍ୱରେ ୧୫୬ଟି ଦେଶରେ ପରିବ୍ୟାପ୍ତ ହୋଇଛି ଏବଂ ବିଶ୍ୱର ସବୁଠୁ ବଡ଼ ସ୍ୱେଚ୍ଛାସେବୀ ଅଣଲାଭକାରୀ ସଂସ୍ଥା ରୂପେ ପରିଗଣିତ ହେଉଛି । 

ଏହି ଫାଉଣ୍ଡେସନ ଯୁକ୍ତରାଷ୍ଟ୍ର ଆମେରିକାର ମିଳିତ ଜାତିସଙ୍ଘ ଅର୍ଥନୈତିକ ଓ ସାମାଜିକ ପରିଷଦ(ECOSOC) ପାଇଁ ସ୍ୱତନ୍ତ୍ର ପରାମର୍ଶଦାତା ଭାବେ କାର୍ଯ୍ୟକରୁଛି । ରବି ଶଂକର ସ୍ଥାପନା କରିଥିବା  ଦ ଇଣ୍ଟରନାସନାଲ ଆସୋସିଏସନ ଫର ହ୍ୟୁମାନ ଭଲ୍ୟୁଜ ଏକ ସହଯୋଗୀ ଏନଜିଓ ଯାହା ମାନବିକ ମୂଲ୍ୟବୋଧକୁ ତୃଣମୂଳ ସ୍ତରରୁ ଉନ୍ନତ କରିବାକୁ ଦୃଷ୍ଟି ଦିଏ । 

## ଅନୁଷ୍ଠାନ 
ଦ ଆର୍ଟ ଅଫ ଲିଭିଂ(AOLF)ର ଆନ୍ତର୍ଜାତିକ ମୁଖ୍ୟାଳୟ ବେଦ ବିଜ୍ଞାନ ମହାବିଦ୍ୟାପୀଠ ଭିଭିଏମ ପରିସର ବେଂଗଳୂରୁଠାରେ ଅବସ୍ଥିତ । ଏହାର ଆଂଚଳିକ ଶାଖାମାନ ୧୫୬ଟି ଦେଶରେ ଅଛି । ୟୁରୋପରେ ଏହି ସଂସ୍ଥା ଦ ଆସୋସିଏସନ ଅଫ ଇନର ଗ୍ରୋଥ ନାମରେ ଜଣା । ଯାହା ଶ୍ରୀ ଶ୍ରୀ ରବି ଶଙ୍କରଙ୍କଦ୍ୱାରା ସ୍ଥାପିତ । ବିଭିନ୍ନ ପ୍ରକାର ବ୍ୟକ୍ତିଗତ ବିକାଶ ଏବଂ ଯନ୍ତ୍ରଣା ଲାଘବ କାର୍ଯ୍ୟକ୍ରମମାନ ଏହାର ବିଶ୍ୱଜାକର ଶାଖାଗୁଡ଼ିକରେ କରାଯାଏ  ।

## ବିଶ୍ୱ ସଂସ୍କୃତି ଉତ୍ସବ-୨୦୧୬
ବିଶ୍ୱ ସଂସ୍କୃତି ଉତ୍ସବ ଆର୍ଟ ଅଫ ଲିଭିଂ ଫାଉଣ୍ଡେସନ ପ୍ରଯୋଜିତ ଏକ ସାଂସ୍କୃତିକ କାର୍ଯ୍ୟକ୍ରମ । ଏହି ଅଣ-ଲାଭକାରୀ ୩୫ ବର୍ଷ ଧରି ଯୋଗାଉଥିବା ସେବା, ସଂସ୍କୃତି, ମାନବିକ ମୂଲ୍ୟବୋଧ ଓ ଅଧ୍ୟାତ୍ମିକତାକୁ ସଂସ୍ଥାର ୩୫ ତମ ପ୍ରତିଷ୍ଠା ଦିବସ ଅବସରରେ ଏହି ବିଶ୍ୱସ୍ତରୀୟ ଉତ୍ସବ ଜରିଆରେ ନୂଆ ଦିଲ୍ଲୀଠାରେ ଯମୁନା ନଈକୂଳରେ ଆଡମ୍ବର ସହକାରେ ପାଳନ କରିଥିଲା । ଏହି ଉତ୍ସବ ମାର୍ଚ୍ଚ ୧୧ ତାରିଖରୁ ୧୩ ତାରିଖ ପର୍ଯ୍ୟନ୍ତ ଚାଲିଥିଲା । ଏହି କାର୍ଯ୍ୟକ୍ରମକୁ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଉଦ୍ଘାଟନ କରିଥିଲେ । ବିଶ୍ୱ ସାଂସ୍କୃତିକ ମହୋତ୍ସବ ଏକ ସାଂସ୍କୃତିକ ଅଲମ୍ପିକ ଭଳି ଯେଉଁଠି ୩୭,୦୦୦ ହଜାରରୁ ଉର୍ଦ୍ଧ୍ୱ କଳାକାର ଗୋଟିଏ ମଞ୍ଚରେ ଏକାଠି ହୋଇଥିଲେ । ଏଥିରେ ପ୍ରାୟ ୩.୫ ଅୟୁତ ଲୋକଙ୍କ ସମାଗମ ହୋଇଥିଲା । ଏହି କାର୍ଯ୍ୟକ୍ରମ ଜରିଆରେ ବିଭିନ୍ନ ସଂସ୍କୃତିର ଲୋକ ପରସ୍ପର ନିକଟତର ହୋଇଥିଲେ । କଳା ଓ ସଂସ୍କୃତି ପ୍ରଚାର ପ୍ରସାର ଲାଗି ଆର୍ଟ ଅଫ ଲିଭିଂକୁ ୨.୨୫ କୋଟି ଟଙ୍କା ବେଳକୁ ବେଳ ଅନୁଦାନ ଆକାରରେ ଭାରତ ସରକାରଙ୍କ ତରଫରୁ ଯୋଗାଇ ଦିଆଯାଇଥିଲା । 

===ନ୍ୟାୟିକ ମାମଲା==
ମାର୍ଚ୍ଚ ୧୧ରୁ ଆରମ୍ଭ ହେଉଥିବା ତିନି ଦିନିଆ ବିଶ୍ୱ ସଂସ୍କୃତି ଉତ୍ସବ-୨୦୧୬ ଯମୁନା ନଦୀ ବାଲୁକାଶଯ୍ୟାରେ ଆୟୋଜିତ ହେଉଛି ।ରାଷ୍ଟ୍ରୀୟ ସବୁଜ ଅଧିକରଣ(NTG)ଙ୍କ ଗଠିତ ଏକ କମିଟି ଅନୁଯାୟୀ ଯମୁନାକୂଳ ପରିବେଶ ନଷ୍ଟ କରିଥିବା କାରଣ ଦର୍ଶାଇ ୧୨୦କୋଟିର ତଣ୍ଡ/ଜୋରିମାନା ସହ କାର୍ଯ୍ୟକ୍ରମ ବନ୍ଦ ନିର୍ଦ୍ଦେଶ ଦିଆଯାଇଥିଲା । ୯ ମାର୍ଚ୍ଚରେ ସୁପ୍ରିମକୋର୍ଟଙ୍କ ହସ୍ତକ୍ଷେପ ପରେ ୧୧ ମାର୍ଚ୍ଚ ସୁଦ୍ଧା ମାତ୍ର ୫ କୋଟି ତଣ୍ଡ ଗଣିବାର ନିର୍ଦ୍ଦେଶ ମିଳିଥିଲା ଏବଂ ଉତ୍ସବକୁ ସ୍ୱୀକୃତି ମିଳିଥିଲା । ଭବିଷ୍ୟତରେ କୌଣସି ଏପରି କାର୍ଯ୍ୟକ୍ରମ ସେଠାରେ ନକରିବାକୁ ସୁପ୍ରିମକୋର୍ଟ ନିର୍ଦ୍ଦେଶ ଦେଇଥିଲେ ।
ଜନ ବୀମସ

**ଜନ ବୀମସ** (୨୧ ଜୁନ ୧୮୩୭ – ୨୪ ମଇ ୧୯୦୨) ଜଣେ ବ୍ରିଟିଶ ଭାରତର ସରକାରୀ କର୍ମଚାରୀ ଓ ଲେଖକ ଥିଲେ । ପଞ୍ଜାବରେ ମାର୍ଚ୍ଚ ୧୮୫୯ରୁ ୧୮୬୧ ଶେଷ ପର୍ଯ୍ୟନ୍ତ ଓ ତା ପରଠାରୁ ତାଙ୍କ ଚାକିରୀ ଶେଷ (୧୮୯୩) ପର୍ଯ୍ୟନ୍ତ ବଙ୍ଗଳାରେ ଥିଲେ । ଭାରତୀୟ ଇତିହାସ, ସାହିତ୍ୟ ଓ ଭାଷାର ବିଦ୍ୱାନ ଥିଲେ । ଇଣ୍ଡୋ ଆର୍ଯ୍ୟ ଭାଷାରେ ସେ ୩ ଖଣ୍ଡ ତୁଳନାତ୍ମକ ବ୍ୟାକରଣ ଲେଖିଥିଲେ । ମାର୍ଚ୍ଚ ୧୮୯୩ରେ ଭାରତୀୟ ସିଭିଲ ସର୍ଭିସରୁ ଅବସର ନେବା ପର୍ଯ୍ୟନ୍ତ ବିମସ ଭାରତୀୟ ଜୀବନ ଉପରେ ଅତ୍ୟଧିକ ଜ୍ଞାନ ଲାଭ କରିଥିଲେ । ସନ ୧୮୯୬ରେ ସେ ତାଙ୍କ ଜୀବନ କାହାଣୀ ଲେଖିବାକୁ ଇଚ୍ଛାକଲେ । ବଙ୍ଗଳା ସିଭିଲିଆନର ସ୍ମୃତି (*Memoirs of a Bengal Civilian*) ନାମକ ବ‌ହିର ପ୍ରଥମ ଖଣ୍ଡ ସନ ୧୯୬୧ରେ ଛପା ହୋଇଥିଲା । 

## ପ୍ରାକ୍ ଜୀବନ 
ଇଂଲଣ୍ଡର ଉଇଲିୟମ ୪ଙ୍କର ମୃତ୍ୟୁ ତ‌ଥା ରାଣୀ ଭିକ୍ଟୋରିଆଙ୍କର ସିଂହାସନ ଆରୋହଣର କିଛି ଘଣ୍ଟା ପରେ ଗ୍ରୀନଉଇଚର ରୟଲ ନାଭାଲ ଡାକ୍ତରଖାନାରେ ବିମସ ଜନ୍ମଗ୍ରହଣ କରିଥିଲେ । ତାଙ୍କ ତାଙ୍କ ପିତା ରେଭରେଣ୍ଡ ଥୋମାସ୍ ବିମସ ଥିଲେ ଯେ ସେଣ୍ଟ ଜେମ୍‌ସ୍ ଚର୍ଚ୍ଚରେ ପ୍ରିଚର ଥିଲେ । ତାଙ୍କ ଜେଜେବାପା ଜଣେ ବାରିଷ୍ଟର ଥିଲେ ଓ ପରେ ଲିଙ୍କନ ଇନ୍‌ର ବେଞ୍ଚର ଥିଲେ । ସନ ୧୮୪୭ରେ ମର୍ଚାଣ୍ଟ ଟେଲର ସ୍କୁଲ ଓ ହେଲି କଲେଜରେ (ସନ ୧୮୫୬) ଶିକ୍ଷା ଆରମ୍ଭ ପୂର୍ବରୁ ବିମସ ତାଙ୍କ ପିତାଙ୍କ ସ‌ହ ଇଂଲଣ୍ଡର ବିଭିନ୍ନ ସ୍ଥାନ ବୁଲି ଦେଖିଥିଲେ । ହେଲିବେରିର ଚତୁର୍ଥ ଟର୍ମରେ ସେ କ୍ଲାସିକ, ସଂସ୍କୃତ ପୁରସ୍କାର ଓ ପର୍ସିଆନ ମେଡାଲ ପାଇତିଲେ । ତାଙ୍କର ଭାଷା ପ୍ରିତୀ ତାଙ୍କୁ ବ‌ହୁତ ସାହାଯ୍ୟ କରିଥିଲା କଲିକତାରେ ପ୍ରାରମ୍ଭିକ ପରୀକ୍ଷାରେ ଅତି ଉତ୍ତମ କରିଥିଲେ । 

## ଭାରତ 
ସନ ୧୮୫୮ରେ ବିମସ ଇଣ୍ଡିଆନ ସିଭିଲ ସର୍ଭିସରେ (ଆଇସିଏସ) ଯୋଗ ଦେବାକୁ ଭାରତ ଆସି ପଞ୍ଜାବରେ ମାର୍ଚ୍ଚ ୧୮୫୯ରୁ ୧୮୬୧ ଶେଷ ପର୍ଯ୍ୟନ୍ତ ଥିଲେ ଓ ବେଙ୍ଗଲ ପ୍ରେସିଡେନ୍ସିରେ ସ୍ଥାୟୀ କଲେକ୍ଟର ସନ ୧୮୬୭ରେ ଓ କମିସନତ ସନ ୧୮୮୧ରେ ହୋଇଥିଲେ । ମେମ୍ବର ଅଫ ବୋର୍ଡ଼ ଅଫ ରେଭିନ୍ୟୁର ସଭ୍ୟ ଭାବରେ ୩ ଥର ନିଯୁକ୍ତ ହୋଇଥିଲେ । ବେଙ୍ଗଲର ଅନେକ ଜିଲ୍ଲାର ଜିଲ୍ଲା ଅଫିସର ଓ କଲେକ୍ଟର ପଦବୀରେ ଥିଲେ ଓ ଚିଟ୍ଟାଗଞ୍ଜର କମିସନର ହୋଇ ସନ ୧୮୯୩ରେ ଅବସର ନେଇଥିଲେ । ସନ ୧୯୬୧ ପର୍ଯ୍ୟନ୍ତ ଛପା ହୋଇନଥିବା ତାଙ୍କର ଆତ୍ମଜୀବନୀରେ ସେ ନିଜକୁ ଜଣେ "ଅଜ୍ଞାତ ଲୋକ- ଜଣେ ସାଧାରଣ ମଧ୍ୟମ ଶ୍ରେଣୀର ଇଙ୍ଗ୍ଲିସ୍ ଲୋକ" ଭାବରେ ବର୍ଣ୍ଣନା କରିଥିଲେ ।

## ଜୀବିକା 
ବିମସ ଜୀବିକା ଆରମ୍ଭରୁ ତାଙ୍କର ଜ୍ଞାନ ଦାନ ଆରମ୍ଭ କରିଦେଇଥିଲେ ।  Beames's scholarly contributions began early in his career. ଚମ୍ପାରନ ଜିଲ୍ଲାରେ ଥିବାବେଳେ ସେ ବେଙ୍ଗଲ ଏସିଆଟିକ ସୋସାଇଟିରେ ରଚନା ଛପେଇଥିଲେ । ଭାରତୀୟ ଅଫିସ୍ ଫର୍ମମାନଙ୍କରେ ଆରବୀୟ ଭାଷା ରହିବା ଉପରେ ପ୍ରଶ୍ନବାଚୀ ଚିହ୍ନ ଉଠେଇଥିଲେ । ବିଶପ୍ କାଲ୍ଡୱେଲଙ୍କ ରଚିତ  Treating Bishop Caldwell's *ଦ୍ରାବିଡ଼ିଆନ ଭାଷାର ତୁଳନାତ୍ମକ ବ୍ୟାକରଣ* ମଡେଲରେ ସେ ଆର୍ୟନ ଭାଷାରେ ଏପରି ବ‌ହି ଲେଖିବାକୁ ଆରମ୍ଭ କଲେ । ପୁରାତନ ହିନ୍ଦୀ ଲେଖକ ଚାନ୍ଦ ବରଦୋଇ ଓ ଅନ୍ୟମାନଙ୍କ ଉପରେ ରଚନା ଓ ଓଡ଼ିଶାର ଇତିହାସ (୧୮୭୦-୧୮୮୩) ତ‌ଥା ପୁରାତନତା ଉପରେ ରଚନା ଲେଖି ଜର୍ନାଲ ଅଫ ବେଙ୍ଗଲ ଏସିଆଟିକ ସୋସାଇଟିକୁ ଦେଇଥିଲେ । ସନ ୧୮୯୧ରେ ବଙ୍ଗଳା ବ୍ୟାକରଣ ଛପେଇ ଥିଲେ ଓ ଅବସର ପରେ ଇମ୍ପିରିଆଲ ଓ ଏସିଆଟିକ କ୍ୱାର୍ଟରଲି ରିଭିୟୁରେ ଲେଖା ପ୍ରଦାନ କରୁଥିଲେ । ସେ ଖ୍ୟତନାମା ହୋଇଗଲେ କମ୍ପ୍ୟାରେଟିଭ ଗ୍ରାମାର ଅଫ ଦି ଆର୍ୟନ ଲାଙ୍ଗୁଏଜ ଅଫ ଇଣ୍ଡିଆ ଲେଖି ଯାହା ଅଲଗା ବ‌ହି ଆକାରରେ ୧୮୭୨, ୧୮୭୯ ଓ୧୮୯୫ରେ ଛପା ହୋଇଥିଲା ।

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:୧୯୦୨ ମୃତ୍ୟୁ
ଶ୍ରେଣୀ:ଲେଖକ
ଲେଭୋଫ୍ଲୋକ୍‌ସାସିନ୍

**ଲେଭୋଫ୍ଲୋକ୍‌ସାସିନ୍**, ବିକ୍ରୟ ନାମ **ଲେଭାକ୍ୱିନ** ଓ **ତାଭାନିକ**, ଏକ ଆଣ୍ଟିବାୟୋଟିକ । ଏହା ଅନେକ ଜୀବାଣୁ ସଂକ୍ରମଣରେ ଦିଆଯାଏ ଯେପରିକି ଆକ୍ୟୁଟ ବ୍ୟାକ୍ଟେରିଆଲ ସାଇନୁସାଇଟିସ, ନିମୋନିଆ, ମୂତ୍ରନଳୀ ସଂକ୍ରମଣ, କ୍ରନିକ ପ୍ରୋସ୍ଟାଟାଇଟିସ ଓ କେତେକ ଧରଣର ଗ୍ୟାସ୍ଟ୍ରୋଏଣ୍ଟେରାଇଟିସ । ଲେଭୋଫ୍ଲୋକ୍‌ସାସିନ୍ ସ‌ହିତ ଅନ୍ୟାନ୍ୟ ଆଣ୍ଟିବାୟୋଟିକ ମିଶେଇ ଯକ୍ଷ୍ମା, ମେନିଞ୍ଜାଇଟିସ ଓ ପେଲଭିକ ଇନଫ୍ଲାମେଟରି ଡିଜିଜ ଆଦି ରୋଗମାନଙ୍କରେ ଦିଆଯାଏ । ଏହା ପାଟିରେ ବା ଶିରାଭ୍ୟନ୍ତରରେ ଦିଆଯାଏ ।

  
ଚିକିତ୍ସାରେ ବ୍ୟବ‌ହାର କରିବା ନିମନ୍ତେ ଲେଭୋଫ୍ଲୋକ୍‌ସାସିନ୍‌ ସନ ୧୯୯୬ରେ ସ୍ୱିକୃତି ପାଇଲା ।  ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ସପ୍ତାହ ଚିକିତ୍ସା ଖର୍ଚ୍ଚ ପ୍ରାୟ ୫୦ରୁ ୧୦୦ ଡଲାର ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ଆଣ୍ଟିବାୟୋଟିକ
ବିଶ୍ୱନାଥ କବିରାଜ

**ବିଶ୍ୱନାଥ କବିରାଜ**, ତାଙ୍କର ସୁନ୍ଦର ରଚନା *ସାହିତ୍ୟ ଦର୍ପଣ ନିମନ୍ତେ* ଚାରିଆଡ଼େ ବିଖ୍ୟାତ ଥିଲେ, ଓ ସେ ଜଣେ ଅତ୍ୟନ୍ତ ସଫଳ କବି, ବିଦ୍ୱାନ ଓ ବାକ୍‌ପଟୁ ଥିଲେ ଯିଏ କଳିଙ୍ଗ (ଭାରତ) (ଆଧୁନିକ ଓଡ଼ିଶା)ର ଦୁଇ ଲଗାଏତ ରାଜା ନରସିଂହ ଦେବ ୪ ଓ ରାଜା ନିଶଙ୍କ ଭାନୁଦେବ ୪ ଅମଳରେ ସାହିତ୍ୟରେ ଶୀର୍ଷକୁ ଉଠିଥିଲେ ଓ ଜନ୍ମ, ମୃତ୍ୟୁ ସମୟ ଜଣା ନ ଥିବାରୁ ସେହି ସମୟକୁ (୧୩୭୮ରୁ ୧୪୩୪ ମସିହା) ତାଙ୍କରି ସମୟ ଭାବେ ନିଆଯାଇଛି । 

## ପାରିବାରିକ ଇତିହାସ 
ବିଶ୍ୱନାଥ ଏକ ଉଲ୍ଲେଖନୀୟ କବି ଓ ବିଦ୍ୱାନ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ଜେଜେ ନାରାୟଣ ଦାସ, କଳିଙ୍ଗର ବିଖ୍ୟାତ କବି ଜୟଦେବ (ସନ୧୨୦୦) ରଚିତ ଗୀତଗୋବିନ୍ଦ ଉପରେ ଏକ ଟିପ୍ପଣୀ ଲେଖିଥିଲେ । ନାରାୟଣ ଦାସଙ୍କ ଭାଇ ଚଣ୍ଡିଦାସ ମଧ୍ୟ ମମତାଙ୍କଦ୍ୱାରା ରଚିତ କାବ୍ୟପ୍ରକାଶ ନାମକ ଏକ କୃତି ଉପରେ ଟିପ୍ପଣୀ ଦେଇତିଲେ । ବିଶ୍ୱନାଥଙ୍କ ପିତା ଚନ୍ଦ୍ରଶେଖର ମଧ୍ୟ କିଛି କବିତା ଲେଖିଥିଲେ । 

ଉଭୟ ବିଶ୍ୱନାଥ ଓ ତାଙ୍କ ପିତାଙ୍କୁ କଳିଙ୍ଗ ରାଜାଙ୍କ ଦରବାରରେ (*ସନ୍ଧିବିଗ୍ରହିକ ମହାପାତ୍ର*) ଉପାଧି ଦିଆଯାଇଥିଲା । 

ବିଶ୍ୱନାଥଙ୍କ ପୁତ୍ର ଅନନ୍ତ ଦାସ ମଧ୍ୟ *ସାହିତ୍ୟ ଦର୍ପଣ* ବ‌ହି ଉପରେ ଟିପ୍ପଣୀ ଲେଖିଥିଲେ ।

## ବିଶ୍ୱନାଥଙ୍କ କୃତି 
ବିଶ୍ୱନାଥ ଭାଷାର ବିଭିନ୍ନ ଶାଖା- କବିତା, ଗଦ୍ୟ, ନାଟକ ଓ ସମାଲୋଚନା ଆଦିରେ ଅନନ୍ୟ ଓ ପ୍ରଭୁତ ଭାବରେ ଲେଖିପାରୁଥିଲେ । ସେ ସଂସ୍କୃତ ଓ ପ୍ରାକୃତ ଭାଷାରେ ସ‌ହଜରେ ଲେଖି ପାରୁଥିଲେ । ତାଙ୍କର ଗୋଟିଏ ରଚନା ପ୍ରଶାନ୍ତି *ରତ୍ନାବଳୀ*କୁ ସେ ୧୬ଟି ଭାଷାରେ ଲେଖିଥିଲେ । 

ତାଙ୍କଦ୍ୱାରା ଲିଖିତ ବିଷୟମାନ:-
*ଚନ୍ଦ୍ରକଳା ନାଟିକା* (ଏକାଙ୍କିକା), *ପ୍ରଭାବତୀ ପରିଣୟ* (ନାଟକ), *ରାଘବ ବିଳାସ* (ଦୀର୍ଘ କବିତା), *ରାଘବ ବିଳାପ* (କବିତା), *କୁବଳୟସ୍ୱ ଚରିତ* (କବିତା ପ୍ରାକୃତରେ), *ପ୍ରଶାନ୍ତି ରତ୍ନାବଳୀ* (୧୬ଟି ଭାଷାରେ କବିତା), *ନରସିଂହ ବିଜୟ* (କବିତା), *ସାହିତ୍ୟ ଦର୍ପଣ*, *କାବ୍ୟପ୍ରକାଶ ଦର୍ପଣ* (ସମାଲୋଚନା), *କଂସବଧ* (କବିତା), ଓ *ଲକ୍ଷ୍ମୀସ୍ତବ* (କବିତା) ଇତ୍ୟାଦି ।

## ଆଧାର 
ଶ୍ରେଣୀ:ନାଟ୍ୟକାର
ଶ୍ରେଣୀ:ଲେଖକ
ଶ୍ରେଣୀ:କବି
ନିସ୍ଟାଟିନ୍

**ନିସ୍ଟାଟିନ୍**, ବିକ୍ରୟ ନାମ **ମାଇକୋସ୍ଟାଟିନ୍** ଏକ ପ୍ରକାର କବକରୋଧୀ ଔଷଧ । 

   
ଜଳାପୋଡ଼ା, ଗଲୁ ଓ ରାସ୍ ଇତ୍ୟାଦି ସାଧାରଣ ପାର୍ଶ୍ୱ ପ୍ରତିକ୍ରିୟା ଏହି ଔଷଧ ଯୋଗୁ ହୋଇପାରେ । ପାଟିରେ ନେଲେ ବାନ୍ତି ଓ ତରଳ ଝାଡ଼ା ହୋଇପାରେ । ଗର୍ଭାବସ୍ଥା ଥିଲେ ମଧ୍ୟ ଯୋନୀରେ ଲଗାଇବା ନିରାପଦ କିନ୍ତୁ ଓଷଧର ଅନ୍ୟ ଫର୍ମୁଲା ବିଷୟରେ ବିଶେଷ ଅନୁଶୀଳନ ହୋଇନାହିଁ । କବକର କୋଷିକାବରଣକୁ ଛିନ୍ନ କରି ଏହି ଔଷଧ କାର୍ଯ୍ୟକ୍ଷମ ହୁଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ୨୫ ଡଲାରରୁ କମ୍ ।  ସ୍ଟ୍ରେପ୍ଟୋମାଇସେସ ନରସେ (*Streptomyces noursei*) ନାମକ ଜୀବାଣୁରୁ ଏହା ପ୍ରସ୍ତୁତ କରାଯାଏ ।

## ଆଧାର 
ଶ୍ରେଣୀ:ଔଷଧ
ପାର୍ବତୀ ଗିରି

**ପାର୍ବତୀ ଗିରୀ** (୧୯ ଜାନୁଆରୀ ୧୯୨୬- ୧୯୯୫) ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ ଥିଲେ, ସେ ପଶ୍ଚିମ ଓଡ଼ିଶାର ମଦର ଟେରେସା ଭାବେ ପରିଚିତ । ଭାରତୀୟ ସ୍ୱାଧୀନତା ସଂଗ୍ରାମରେ ଓଡ଼ିଶାର ନାରୀ ସ୍ୱାଧୀନତା ସଂଗ୍ରାମୀମାନେ ଗୁରୁତ୍ୱପୂର୍ଣ୍ଣ ଭୂମିକା ନିଭାଇଛନ୍ତି । ସେ ଅବିଭାଜିତ ସମ୍ବଲପୁର ଜିଲ୍ଲା ତଥା ବର୍ତ୍ତମାନର ବରଗଡ଼ ଜିଲ୍ଲାର ବିଜେପୁର ନିକଚବର୍ତ୍ତୀ ସମଲାଇପଦର ଗ୍ରାମରେ ୧୯ ଜାନୁଆରୀ ୧୯୨୬ ମସିହାରେ ଜନ୍ମଗ୍ରହଣ କରିଥିଲେ। 
## ପ୍ରାରମ୍ଭିକ ଜୀବନ ଓ ସ୍ୱାଧୀନତା ସଂଗ୍ରାମରେ ଅଂଶଗ୍ରହଣ  
ପାର୍ବତୀ ମାତ୍ର ଦଶ ବର୍ଷ ବୟସର ହୋଇଥିବା ସମୟରେ ତାଙ୍କ ଅଞ୍ଚଳରେ ହଉଥିବା ସ୍ୱାଧୀନତା ସଂଗ୍ରାମର ସଭାମାନଙ୍କୁ ଯାଉଥିଲେ । ସେ ସେହି ସମୟରୁ ହିଁ ମହାତ୍ମା ଗାନ୍ଧୀଙ୍କ ଡକରାରେ ପ୍ରଭାବିତ ହେଇ ସଭା ହେବା ଆଗରୁ ଘର ଘର ବୁଲି ଲୋକଙ୍କୁ ବହୁ ସଂଖ୍ୟାରେ ଆସିବାକୁ ଅନୁରୋଧ କରୁଥିଲେ ।ତାଙ୍କର ଏହି ନିଷ୍ଠା ଦେଖି ଓଡ଼ିଶାର ବିଶିଷ୍ଟ ସ୍ୱାଧୀନତା ସଂଗ୍ରାମୀ ମାଳତୀ ଚୌଧୁରୀ ଓ ପ୍ରାଣକୃଷ୍ଣ ପଢ଼ିଆରୀ ତାଙ୍କ ପିତାମାତାଙ୍କୁ ପାର୍ବତୀଙ୍କୁ ପୂର୍ଣ କାଳୀନ ଭାବରେ କଂଗ୍ରେସ ସଂଗଠନରେ ଭାଗ ନେଇ ସାଙ୍ଗଠନିକ କାର୍ଯ୍ୟ କରିବାକୁ ଅନୁରୋଧ କରିଥିଲେ । ପାର୍ବତୀଙ୍କ ପିତାମାତା ପ୍ରଥମେ ଅମଙ୍ଗ ହଉଥିଲେ ମଧ୍ୟ ପରେ  ଜାତିର ସ୍ୱାର୍ଥ ପାଇଁ ରାଜି ହେଇଥିଲେ । ପାର୍ବତୀ ତାଙ୍କର ଆଉ ଜଣେ ବନ୍ଧୁ, ଯେ ବାଳିକା ଅବସ୍ଥାରେ ବିଧବା ହେଇଥିଲେ,ଙ୍କ ସହ ୧୪ ଜାନୁଆରୀ ୧୯୩୮ ମସିହାରେ ରମା ଦେବୀଙ୍କଦ୍ୱାରା ପରିଚାଳିତ ବେରି ଆଶ୍ରମରେ ଯୋଗଦାନ କରିଥିଲେ । ତାହା ପରଠୁ ସେ ଆଉ ଘରକୁ ପୂର୍ଣକାଳୀନ ପାଇଁ ନ ଫେରି ସ୍ୱାଧୀନତା ଆନ୍ଦୋଳନରେ ଝାସ ଦେଇଥିଲେ । ତାଙ୍କର ଇଂରେଜ ସରକାର ବିରୋଧାତ୍ମକ କାର୍ଯ୍ୟକଳାପ ପାଇଁ ସେ ଦୁଇ ବର୍ଷ କାରାବାସ ଦଣ୍ଡ ଭୋଗିଥିଲେ । ମହାତ୍ମା ଗାନ୍ଧୀଙ୍କ ଭାରତ ଛାଡ଼ ଆନ୍ଦୋଳନ ଡାକରାରେ ପ୍ରଭାବିତ ହୋଇ ସେ ମାତ୍ର ୧୬ ବର୍ଷ ବୟସରେ ବିପ୍ଳବର ନେତୃତ୍ୱ ନେଉଥିଲେ । 
## ଆଜୀବନ ସମାଜସେବା  
ଭାରତ ସ୍ୱାଧୀନ ହେବା ପରେ ମଧ୍ୟ ସେ ବିଭିନ୍ନ ପ୍ରକାରର ସମାଜ ସେବାରେ ନିଜକୁ ନିୟୋଜିତ କରିଥିଲେ। ସେ ନିଜର ଜନପ୍ରିୟତାକୁ ନେଇ ରାଜନୀତି  ମଧ୍ୟ ଯାଇପାରିଥାନ୍ତେ । କିନ୍ତୁ ସେ ସମାଜ ସେବା ପାଇଁ ନିଜକୁ ସମର୍ପଣ କରିଦେଇଥିଲେ । ସେ ଆଚାର୍ଯ୍ୟ ବିନୋବା ଭାବେଙ୍କ ଭୁଦାନ ଯଜ୍ଞ ଯୋଗଦାନ କରି ପଦଯାତ୍ରା କରି ତାଙ୍କ ଅଞ୍ଚଳରେ ଜମି ମାଲିକ ମନକୁ ବଳକା ଜମି ଦାନ କରିବାକୁ ପ୍ରବର୍ତେଇ ଥିଲେ । ସେ ପାଇକମାଳ ଗ୍ରାମରେ ଏକ ଅନାଥାଶ୍ରମ ପ୍ରତିଷ୍ଠା କରିଥିଲେ ଏବଂ ନିଜର ଶେଷ ଜୀବନ ଅନାଥମାନଙ୍କର ମଙ୍ଗଳପାଇଁ ସମର୍ପି ଦେଇଥିଲେ ।
## ସମ୍ମାନ  
ପାର୍ବତୀ ଗିରିଙ୍କୁ ତାଙ୍କର ସମାଜସେବା କାର୍ଯ୍ୟ ପାଇଁ ସମ୍ବଲପୁର ବିଶ୍ୱବିଦ୍ୟାଳୟ ତରଫରୁ ସମ୍ମାନଜନକ ଡକ୍ତରେଟ ଉପାଧି ୧୯୯୮ ମସିହାରେ କୁଳାଧିପତି ତଥା ଓଡ଼ିଶାର ରାଜ୍ୟପାଳ ସି ରଙ୍ଗରାଜନଙ୍କଦ୍ୱାରା ପ୍ରଦାନ କରାଯାଇଥିଲା । ଓଡ଼ିଶା ସରକାର ମଧ୍ୟ ତାଙ୍କ ସମ୍ମାନାର୍ଥେ  ଡିସେମ୍ବର ୨୦୧୬ରେ ରାଜ୍ୟ କ୍ୟାବିନେଟରେ ମଞ୍ଜୁର ହେଇଥିବା ଏକ ବୃହତ ଜଳସେଚନ ଯୋଜନାକୁ "ପାର୍ବତୀ ଗିରି ଜଳସେଚନ ପ୍ରକଳ୍ପ" ଭାବରେ ଘୋଷଣା କରିଛନ୍ତି ।

## ଆଧାର
ଶ୍ରେଣୀ:୧୯୨୬ ଜନ୍ମ
ଶ୍ରେଣୀ:୧୯୯୫ ମୃତ୍ୟୁ
ଶ୍ରେଣୀ:ବରଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୨୦୧୬ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ପ୍ରୋପୋଫଲ୍

**ପ୍ରୋପୋଫଲ୍‌**, ବିକ୍ରୟ ନାମ **ଡିପ୍ରିଭାନ୍**, ଏକ ସ୍ୱଳ୍ପକାଳ କାର୍ଯ୍ୟକାରୀ ଔଷଧ ଯାହା ଚେତନ ଅବସ୍ଥାକୁ କମେଇ ଦିଏ ଓ ବିସ୍ମରଣ କରେଇଦିଏ । ଏହା ପୂର୍ଣ୍ଣ ନିଶ୍ଚେତକ ଦେବା ପୂର୍ବରୁ ବା ବୟସ୍କମାନଙ୍କୁ ଭେଣ୍ଟିଲେଟର ଦେବା ନିମନ୍ତେ ଶମନ (ପ୍ରଶାନ୍ତ) କରିବାକୁ ଓ ସାଧାରଣ ଶମନ(ପ୍ରଶାନ୍ତ) କରିବାକୁ ଦିଆଯାଏ । ସ୍ଟାଟସ୍ ଏପିଲେପ୍ଟିକସ୍ ରୋଗରେ କୌଣସି ଔଷଧ କାମ ନ କଲେ ଏହି ଔଷଧ ଦିଆଯାଏ । ଏହା ଶିରେଭ୍ୟନ୍ତରରେ ଦିଆଯାଏ । ଏହି ଔଷଧ ପ୍ରୟୋଗ କରିବାର ଦୁଇ ମିନିଟ ମଧ୍ୟରେ ସର୍ବାଧିକ ପ୍ରଭାବ ଦେଖାଏ । ସର୍ବଦା ଏହାର ଆବଶ୍ୟକତା ଉପରେ ପ୍ରଶ୍ନବାଚୀ ଚିହ୍ନ ଅଛି । ଏହା ଆଂଶିକ ଭାବରେ ଗାବା ନିଉରୋଟ୍ରାନ୍ସମିଟର ମାଧ୍ୟମରେ କାମ କରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ଶିରାଭ୍ୟନ୍ତର ଭାଏଲର ରଙ୍ଗ ଧଳା ହୋଇଥିବାରୁ ଏହାକୁ **ମିଲ୍କ ଅଫ ଆମ୍‌ନେସିଆ** କୁହାଯାଏ । ପଶୁ ଚିକିତ୍ସାରେ ମଧ୍ୟ ପ୍ରୋପୋଫଲ୍ ବ୍ୟବ‌ହୃତ ହୁଏ ।  

## ଆଧାର 
ଶ୍ରେଣୀ:ଔଷଧ
ମାନସୀ ପ୍ରଧାନ

**ମାନସୀ ପ୍ରଧାନ** ଜଣେ ଭାରତୀୟ ମହିଳା କର୍ମୀ ଓ ଲେଖିକା ଯିଏ ୨୦୧୩ରେ ରାଣୀ ଲକ୍ଷ୍ମୀବାଇ ସ୍ତ୍ରୀ ଶକ୍ତି ପୁରସ୍କାର ପାଇଥିଲେ । ୨୦୧୧ରେ ସେ ଜାତୀୟ ମହିଳା କମିଶନ ତରଫରୁ ଆଉଟଷ୍ଟାଡିଙ୍ଗ ଉମ୍ୟାନ ଆୱାର୍ଡ଼ ପାଇଥିଲେ । ସେ ନିର୍ଭୟା ବାହିନୀ ଓ ଓଉଆଇଏସଏସର ପ୍ରତିଷ୍ଠାତା ଥିଲେ । ସେ କେନ୍ଦ୍ରୀୟ ଫିଲ୍ମ ପ୍ରମାଣ ବୋର୍ଡ (ସେନସର ବୋର୍ଡ)ରେ କାର୍ଯ୍ୟରତ । ସେ ବିଶ୍ୱ ମହିଳା ସଂଗଠନ ଆନ୍ତର୍ଜାତୀୟ ସଂଚାଳନ ପରିଷଦ ଓ ଜାତୀୟ ମହିଳା କମିଶନ ତଦନ୍ତ କମିଟିର ସଭ୍ୟା ଅଟନ୍ତି ।
## ଆଧାର 
ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଲୋକ
ଶ୍ରେଣୀ:୨୦୧୬ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଓଡ଼ିଆ ସାହିତ୍ୟିକ